To, či sa klub rozpadne záleží od predsedu parlamentu. Ja som také zažil, keď z SNS odišli dvaja poslanci. Počet mandátov klesol z deväť na sedem, ich klub sa nerozpustil vtedy.

Rokovací poriadok NR SR upravuje nevyhnutný počet poslancov (osem) pre vznik poslaneckého klubu a nie prípad, keď počet poslancov v klube klesne pod osem. V Rokovacom poriadku nie je uvedené či v prípade ak klesne počet poslancov na menej ako osem členov, má byť poslanecký klub rozpustený. V minulosti nastali dva prípady kedy počet poslancov v poslaneckom klube klesol pod osem. V oboch prípadoch sa jednalo o SNS. V roku 2011 predseda parlamentu R. Sulík napriek nezáväznému stanovisku Ústavnoprávneho výboru NR SR, ktorý hovoril, že osem členov poslaneckého klubu je potrebných nielen na vznik ale aj existenciu, poslanecký klub nerozpustil. Podobná situácia nastala v roku 2001, kedy vtedajší predseda parlamentu Migaš poslanecký klub SNS rozpustil. Z uvedeného vyplýva, že konečné rozhodnutie je na predsedovi parlamentu, ktorý sa môže, ale nemusí riadiť nezáväzným stanoviskom Ústavnoprávneho výboru. Výrok Richarda Sulíka preto hodnotíme ako pravdivý. SITA 24. mája 2011 informuje, že v čase keď bol Richard Sulík predsedom parlamentu, odišli z poslaneckého klubu poslanci Anna Belousovová a Richard Pučík. Keďže poslanecký klub SNS mal spolu 9 poslancov, po odchode im počet klesol na 7. Poslanecký klub SNS vtedy nerozpustil. Rokovací poriadok NRSR (.pdf) uvádza: Poslanecké kluby § 64 (5) Na utvorenie poslaneckého klubu treba najmenej osem poslancov. O utvorení poslaneckého klubu sa vyhotoví zápisnica, ktorú podpíšu všetci ustanovujúci členovia poslaneckého klubu. V Rokovacom poriadnu nie je uvedené či v prípade ak klesne počet poslancov na menej ako osem členov, má byť poslanecký klub rozpustený. Rokovací poriadok taktiež neobsahuje žiadnu úpravu, podľa ktorej môže/musí predseda parlamentu rozpustiť poslanecký klub. Z uvedeného sa dá súdiť, že Rokovací poriadok upravuje nevyhnutný počet poslancov pre vznik poslaneckého klubu a nie prípad, keď počet poslancov v klube klesne pod osem. Osobná tajomníčka Tatiana Tóthová bývalého predsedu parlamentu R. Sulíka povedala, že predseda parlamentu nemôže rozpustiť poslanecký klub, pretože mu to neumožňuje žiadna norma: „ Predseda Národnej rady SR môže konať iba v rozsahu a spôsobom ustanoveným v zákone. Nemá preto oprávnenie zrušiť poslanecký klub alebo iným spôsobom konať v tejto veci,“ oznámila dnes agentúre SITA Sulíkova osobná tajomníčka Tatiana Tóthová. ... Podľa rokovacieho poriadku je na vznik klubu potrebných najmenej osem poslancov, neuvádza však, ako postupovať, keď počet členov klesne pod túto hranicu počas jeho fungovania. Ústavnoprávny výbor vyjadril nezáväzné stanovisko, v ktorom sa pridržiava stanoviska spred desiatich rokov o tom, že osem členov poslaneckého klubu je potrebných nielen na vznik, ale aj na ďalšiu existenciu klubu. Šéf výboru Radoslav Procházka (KDH) sa však nazdáva, že klub by mal fungovať naďalej, pretože rokovací poriadok hovorí o požiadavke ôsmich poslancov len na vznik klubu." SITA , 11, apríla 2013: „ Rokovací poriadok parlamentu rieši vznik poslaneckého klubu, na ktorý treba minimálne osem poslancov. Nerieši však jeho zánik. Ak poslanecký klub nemá osem poslancov, podľa môjho názoru nespĺňa podmienku , aby ako klub existoval,“ myslí si podpredsedníčka parlamentu a predsedníčka poslaneckého klubu Smer Jana Laššáková. Ak by počet poslancov SaS klesol pod číslo osem, podľa Laššákovej by o situácii mali diskutovať vo vedení národnej rady." "Podpredseda poslaneckého klubu KDH Pavol Abrhan pripomenul, že nie všetko rieši zákon alebo rokovací poriadok, v takom prípade prichádzajú na rad zvyklosti. V národnej rade podľa jeho slov existuje precedens v obdobnom prípade, keď sa počas vlády Ivety Radičovej v roku 2011 rozpadol poslanecký klub SNS. Hoci Ústavnoprávny výbor vtedy prijal nezáväzné stanovisko, že osem členov poslaneckého klubu je potrebných nielen na vznik, ale aj na jeho existenciu, vtedajší predseda parlamentu Richard Sulík poslanecký klub národniarov nerozpustil a do konca volebného obdobia fungoval so siedmimi poslancami. Ešte v roku 2001 bola situácia opačná, aj vtedy po rozpade poslaneckého klubu SNS ústavnoprávny výbor nezáväzne rozhodol, že nielen na vznik, ale aj na celú existenciu klubu treba minimálne osem poslancov. Poslanecký klub SNS vtedy zanikol ." V prípade klubu SNS v roku 2001 rozhodoval vtedajší predseda parlamentu Migaš. Dátum zverejnenia analýzy: 15.04.2013 Naspäť Nahlásiť chybu

SITA
Rokovací poriadok NRSR
Tatiana Tóthová
SITA
rozhodoval


...keď tu bol problém s Gorilou do ktorej bola zapojená aj pani Nicholsonová.

Meno Lucie Nicholsonovej sa naozaj objavuje v dokumente zverejnenom na internete v novembri 2015, ktorý označujeme ako Gorila II , predovšetkým v súvislosti s jej bývalým manželom a novinárom Tomom Nicholsonom. Výrok hodnotíme ako zavádzajúci.

Gorila II
online
Gorila II
nepopiera


...tá Všeukrajinská únia Sloboda, to je strana, hlási sa k Stepanovi Banderovi. Proste niektorí, Edward Lucas napríklad označil tých stúpencov tej strany rovno za skinheadov. A Oleg Tjagnibok, teda líder tejto strany, je jeden z tých troch lídrov, ktorí vystupujú na námestí.

Strana Sloboda sa hlási k Stepanovi Banderovi (organizovala pochod za Bardera). Edward Lucas editor the Economist, jej stúpencov (radikálnejšiu časť) označil za skinheadov. Taktiež je pravdou, že lídrom strany je Oleg Tjagnibok, ktorý je zároveň jedným z troch politických lídrov Euromajdanu. Výrok hodnotíme ako pravdivý. Strana Svoboda je známa pod viacerými názvami - okrem "Všeukrajinskej únie Slobody" tiež možno nájsť názov "Všeukrajinské združenie Sloboda", "Strana Sloboda" alebo jednoducho "Sloboda". Strana sa spája s ukrajinským nacionalizmom, kritikou Ruska, miestami dokonca označovaná ako krajne pravicová strana . O sklonu k týmto hodnotám svedčí aj jej pôvodný názov - do politiky vstúpila pod názvom Sociálno-nacionálna strana Slobody. V jednom článku ich novinár Edward Lucas skutočne označil radikálnejšiu časť členov strany Svoboda za skinhedov, alebo prinajmenšom veľmi radikálne zoskupenie nacionalistov. Stepan Bandera bol vodcom Ukrajinskej nacionalistickej organizácie, ktorá sa usilovala o dosiahnutie nezávislosti Ukrajiny od Ruska (Sovietskeho zväzu) a najmä Poľska. Jednalo sa o militantnú skupinu využívajúcu teroristické akty a atentáty, po vypuknutí druhej svetovej vyhlásil samostatnú Ukrajinskú republiku. Na jednej strane je vnímaný ako hrdina bojujúci za samostatnosť, na druhej strane ako vrah a terorista. Odkaz Strany Sloboda na Stepana Bandera sa spája najmä s nacionalistickými výrokmi jej predstaviteľov, uctením si jeho smrti, pochodom organizovaným stranou Svoboda, či so spoluprácou s Organizáciou ukrajinských nacionalistov, známymi pod menom Banderisti. O tejto téme bližšie informujú články BBC či Channel4 . Lídrom strany Sloboda je Oleh Tiahnybok (Oleg Tjagnibok), spolu s Vitalim Kličkom (stran UDAR) a Arseniyom Yatsenyukom (strana Baťkivščyna - strana Julie Tymošenkovej) sú kľúčovými lídrami ukrajinských protestov na kyjevskom námestí Majdan. Oleg Tjagnibok sa zúčastňuje spolu s Kličkom a Yatsenyukom rokovaní s prezidentom Janukovyčom. Dátum zverejnenia analýzy: 27.01.2014 Naspäť Nahlásiť chybu

Svoboda
krajne pravicová strana
článku
Stepan Bandera
uctením
pochodom
BBC
Channel4
Oleh Tiahnybok
lídrami
zúčastňuje


Keď bol Smer vo vláde, my sme predsa dokázali aj v krízovom období nachádzať riešenia na to, aby sa vytvárali nové pracovné miesta.

To je také vycucané z prsta, že to aj ja viem povedať. Podľa mňa je zvyšovanie zamestnanosti trochu iné ako tvorba nových pracovných miest, ako on hovorí. Nové pracovné miesta sa vytvoria napr. vstupom zahraničného investora na trh, to sa dialo predovšetkým za Dzurindu, za Fica omnoho menej, ale nájsť v tom súvislosť je ťažké, navyše ktovie, ako by bačovala Dzurindova vláda, keby ju zastihla globálna kríza a ešte navyše sú aj iné faktory ovplyvňujúce vytváranie pracovných miest. Neviem, ako to riešiť.


...aj minulý týždeň v relácii tu zazneli slová o spojení SNS s mafiou, kde ste aj Vy osobne zaútočil do pána Hoľka, ktorého okradla mafia o počítače a vydierala, (...).

Výrok Andreja Danka nadväzuje na už overovaný výrok Borisa Kollára. Boris Kollár sa 18. marca 2018 v relácií O 5 minút 12 na adresu Jána Hoľka vyjadril: "...a pán Hoľko je prepojený s pánom Vadalom." Kvôli nedostatku relevantných dôkazov o prepojení Hoľka s Vadalom sme výrok označili za neoveriteľný. Andrej Danko odkazuje aj na podvody s výpočtovou technikou, ktorými čelila firma Sofos. Práve Ján Hoľko v minulosti pôsobil ako riaditeľ a konateľ tejto spoločnosti. Aj napriek tomu, že Andrej Dansko sa pravdivo vyjadril o predchádzajúcich tvrdeniach Borisa Kollára na adresu Jána Hoľka a o podvodoch s výpočtovou technikou, kvôli absencií dôkazov o prepojení Hoľku s Vadalom a vydierania Hoľku mafiou, hodnotíme výrok ano neoveriteľný. Boris Kollár sa 18. marca 2018 v relácií O 5 minút 12 na adresu Jána Hoľka vyjadril: "...my sa bavme aj o strane SNS, nie len o Smere-SD, my sa bavíme aj o pánovi Dankovi, keď vznikala táto vláda, tak sa rozprávalo stále o deštrukcii, deštruktivizme, že nesmieme dovoliť deštrukciu štátu, ale oni ju priamo napĺňajú, svojim konaním, rozumiete, že to nie je, aby sme to nebrali, že to je len Smer-SD. Pozor, tu nie treba zabudnúť aj na takú stranu, ako je SNS, zoberte si, za posledné dva roky, aké vznikli kauzy, väčšinu, najviac korupčných káuz malo SNS, bol im odvolaný minister školstva lebo bolo tam veľké podozrenie, že nám chceli rozkradnúť 600 miliónov v eurofondoch, bol odvolaný minister, pre boha živého, však máme tu vyšetrovanie OLAFU, chceli nám ukradnúť budúcnosť a túto je minister za stranu SNS, ale môžeme pokračovať, pán Holko, na ministerstve obrany, kde je zase jeden netransparentný tender na obranu, však tam je miliarda dve sto miliónov a pán Holko je prepojený s pánom Vadalom. Chodil s ním robiť kšefty do Talianska. Prosím vás pekne, však my sa bavme o strane SNS, nie len o Smere-SD. (...) Dneska majú, predseda vlády ich má na Úrade vlády, dnes s nimi kšeftujú, Holko je prepojený, takisto, pravá ruka Andreja Danka, je prepojený na Vadalu, dneska s nimi robia obchody, kšefty a špinavé prachy." V tejto súvislosti Demagog.SK overoval výrok Borisa Kollára o prepojenosti Jána Hoľka s Antoninom Vadalom. Ján Hoľko vo svojom vyhlásení poprel akékoľvek vzťahy s pánom Vadalom: „Vylučujem akékoľvek priateľské vzťahy s uvedeným pánom. Opak je pravdou. Spoločnosť Sofos bola podvedená a oklamaná firmou uvedeného pána pri nákupe výpočtovej techniky. Pohľadávka od firmy uvedeného pána bola zo strany firmy Sofos vymáhaná a tovar vrátil. Uvedenú skutočnosť preveril v danom čase aj Daňový úrad v Košiciach. Žiadny kontakt s uvedeným pánom neudržiavam a dôrazne to odmietam.“ Podľa slov samotného Jána Hoľka bola firma Sofos oklamaná a podvedená pri nákupe výpočtovej techniky no ukrátený tovar bol firme vrátený. Dátum zverejnenia analýzy: 26.03.2018 Naspäť Nahlásiť chybu

overovaný pôsobil overoval vyhlásení


Dnes nedávno na zastupiteľstve predposlednom, poslanci schválili pre túto spoločnosť (Energo, pozn.) 700 tisíc úver, alebo čo to má byť. Sanovala ju.

Na 12. hlasovaní 34. zasadnutia Zastupiteľstva Nitrianskeho samosprávneho kraja (NSK) bolo schválené pridelenie finančných prostriedkov z rozpočtu NSK pre spoločnosť ENERGO-SK, a.s. vo výške 729 000 €. Počet hlasov za bolo 36, proti 0, zdržali sa hlasovani 0, nehlasovali 11. Treba zároveň povedať, že za hlasovali aj poslanci za SDKÚ, alebo KDH, teda kolegovia Tomáša Galbavého. Výrok hodnotíme ako pravdivý.

12. hlasovaní


V záujme dôstojného a úspešného priebehu predsedníctva Slovenskej republiky v Rade Európskej únie uskutoční početné kultúrne podujatia na Slovensku i v zahraničí.

Počas predsedníctva SR v Rade Európskej únie trvajúceho od začiatku júla do konca decembra 2016 bolo skutočne naplánovaných i uskutočnených množstvo kultúrnych akcií a podujatí, a to nielen na Slovensku, ale i vo všetkých krajinách, kde má SR zastúpenie. Oficiálny dokument ( .pdf ) s kompletným kultúrnym programom je zverejnený na webstránke slovenského predsedníctva v Rade EÚ. Demagog.SK preto tento výrok hodnotí ako pravdivý.

.pdf uvádza výstava informovalo


Dokonca dva poslanecké kluby myslím SAS a KDH vyhlásili pred schôdzou, že ani nebudú hlasovať za odvolanie (ministra spravodlivosti, pozn.).

Aj napriek tomu, že KDH sa podpísalo pod mimoriadnu schôdzu parlamentu s bodom vyhlásenia nedôvery ministrovi spravodlivosti Tomášovi Borecovi, Július Brocka pre Hospodárske noviny potvrdil, že celé KDH nevidí žiaden dôvod na odvolanie Boreca z funkcie.

Július Brocka
Richard Sulík


Treba sa pozerať na to, čo hovorila Rada pre rozpočtovú zodpovednosť a Národná banka Slovenska na jeseň minulého roka, hovorili, že je realistický deficit, že je realistické, že Slovenská republika dosiahne deficit tak, ako si ho naplánovala približne tých 5 %.

Rada pre rozpočtovú zodpovednosť v polovici apríla oznámila, že Slovensko dosiahlo za rok 2022 deficit verejných financií 2% HDP.

Tento výsledok predstavuje výrazné zlepšenie oproti cieľu schváleného vo výške 4,9 % HDP. Rozpočtová rada po schválení rozpočtu v decembri 2021 hodnotila cielený deficit ako realistický, v tzv. “semaforoch” priebežného odhadovania plnenia rozpočtu na jeseň 2022 odhadovala deficit na úrovni 3,5 % HDP. NBS vo svojej analýze v decembri 2022 predpokladala verejný dlh na úrovni 4,97 % HDP. Keďže všetky tieto odhady sú vyššie ako výsledná úroveň deficitu, výrok Igora Matoviča hodnotíme ako pravdivý.

Rada pre rozpočtovú zodpovednosť (RRZ) publikovala v decembri 2021 analytický článok, v ktorom vyhodnotila návrh štátneho rozpočtu na rok 2022 ako realistický. RRZ konštatuje, že sa deficit zvýšil na úroveň cieľa MF SR, cca 5,0 % HDP najmä vplyvom zhoršeného priebehu pandémie.

RRZ pravidelne publikuje tzv. rozpočtový semafor , kde informuje o plnení rozpočtových cieľov a indikátorov. V septembri , októbri a novembri 2022 odhadovala RRZ deficit na úrovni 3,5 % HDP, v decembri znížila odhad na 3,3 % HDP. Deficit pod 4 percentá predpokladá RRZ už od júna 2022 .

Národná banka Slovenska (NBS) v decembri 2022 vo svojom analytickom komentári vyhodnotila, že Slovenská republika zaznamenala lepší vývoj rozpočtových príjmov. NBS skonštatovala. že napriek rastu príjmov sa celkové hospodárenie v roku nemení pretože došlo zároveň aj k navýšeniu výdavkov o 1,5 miliardy eur a očakávala celkový deficit 4,97 % HDP ( pdf, str. 1).

Ešte v decembri 2021, v čase schválenia rozpočtu, však NBS vyhodnotila deficit stanovený Ministerstvom financií ako nadhodnotený. Oproti ministerstvu NBS neočakávala plné využitie nešpecifikovaných výdavkov a predpokladala miernejší rast kapitálových výdavkov. Odhad hospodárenia štátu bol v tom čase podľa Národnej banky na úrovni -4,1 % HDP ( pdf, str. 1).

vyhodnotila
rozpočtový semafor
septembri
októbri
novembri
decembri
júna 2022
pdf,
pdf,


...pán prezident išiel do Rakúska, dal si zobudiť prezidenta rakúskeho, kancelára rakúskeho a žiadal, aby mu vydali syna, že ide naspäť. Samozrejme, tým, že tam bol medzinárodný zatykač, to urobiť nemohli, došlo k istému škandálu a ja som bol pozvaný, aby sme si tieto veci vyjasnili.

Nenašli sme informácie, ktoré by potvrdzovali či vyvracali, že vtedajší prezident Kováč vycestoval do Rakúska, aby osobne žiadal vydanie svojho syna od rakúskeho prezidenta či kancelára. Takisto neexistuje žiadny dôkaz o tom, či Vladimír Mečiar bol pozvaný do Rakúska, aby veci vyjasnil. Preto výrok hodnotíme ako neoveriteľný. Podľa súpisu jednotlivých kľúčových udalostí v chronologickom poradí, ktorý 29. februára 2008 uverejnil denník SME, po tom čo Kováč ml. bol prevezený do vyšetrovacej väzby vo Viedni prezident Kováč požiadal ministra zahraničných vecí SR Juraja Schenka, aby požiadal Rakúsko o vydanie jeho syna. Túto žiadosť však predseda vlády Mečiar o pár dní neskôr odmietol s odôvodnením, že zo strany vlády nie sú právne dôvody na to, aby žiadali rakúske orgány o vydanie Kováča ml., ktorý bol následne 2. októbra prepustený na kauciu vo výške jedného milióna šilingov. Dátum zverejnenia analýzy: 08.03.2017 Naspäť Nahlásiť chybu

súpisu


V Rumunsku aj v Srbsku maďarská komunita postavila vždy samostatného kandidáta.

Je síce pravda, že maďarská komunita mala viackrát vlastného kandidáta na prezidenta v Srbsku a v Rumunsku, avšak nebolo to tak vždy. Podľa zistených informácii kandidoval na prezidenta v Srbsku zástupca maďarskej menšiny v rokoch 1997, 2008 a 2012. V roku 1997 to bol Mile Isakov a v rokoch 2008 a 2012 to bol István Pásztor. Prezidentské voľby sa v Srbsku konali aj v rokoch 1990, 1992, 2002, 2003 a 2004, pričom v týchto rokoch sme nedokázali identifikovať samostatného kandidáta maďarskej komunity. V Rumunsku kandidoval ako zástupca maďarskej menšiny v roku 1996 a 2000 György Frunda, v roku 2004 Béla Markó a v roku 2009 Hunor Kelemen. V rokoch 1990 a 1992 sme však nenašli kandidáta zastupujúceho maďarskú menšinu. Dátum zverejnenia analýzy: 16.10.2013 Naspäť Nahlásiť chybu

rokoch

rokoch


My máme 29 politických strán, Grécko má 49 (kandidujúcich vo voľbách do EP, pozn.). Vrátane Zlatého úsvitu.

V májových voľbách do Európskeho parlamentu kandiduje na Slovensku 29 politických strán a v rámci nich 333 kandidátov. Vyplýva to z kandidačných listín zverejnených na webovej stránke ministerstva vnútra. Tento údaj uvádza aj TASR . V prípade Grécka sa však Kukan už mýli, keď uvádza nepresne počet strán súťažiacich vo voľbách do EP. V nedeľu 11. mája 2014 grécky Najvyšší súd oznámil , že vo voľbách do Európskeho parlamentu sa bude definitívne uchádzať 43 politických strán a aliancií. Informovala o tom aj agentúra Reuters . Je pravdou, že v v týchto voľbách v roku 2014 kandiduje strana Zlatý úsvit . Výrok ako celok hodnotíme ako nepravdivý.

kandidačných listín
TASR
oznámil
Reuters
Zlatý úsvit


Napriek tomu v roku 2000 prišlo vyrozumenie z Európskej únie známa to správa, že nebudeme prizvaní do prvých rozhovorov pred vstupom...

Hodnotiaca správa EU: Nepravda, Radičová sa o pár rokov sekla, pretože „15. marca 2000 veľvyslanci 15 členských krajín EÚ rozhodli v Bruseli, že SR začne rokovania o vstupe do EÚ v ôsmich kapitolách európskej legislatívy. 28. marca 2000 Ján Figeľ, hlavný vyjednávač Slovenskej republiky pre vstup do Európskej únie, odovzdal v Bruseli pozičné dokumenty pre rokovania o vstupe Slovenska do EÚ v ôsmich kapitolách, čo predstavovalo začiatok rozhovorov o vstupe Slovenska do Európskej únie.“ (Zdroj: Parlamentné fórum o EU- História prístupového procesu, online .)

online


Taktiež je tam druhá chyba, o ktorej nehovorí pán bývalý prezident, že tam tvrdí, že ja som vypočúval pána Matoviča k okolnostiam voľby generálneho prokurátora. Hrubo zavádzajúci údaj, takýto údaj zavádzajúci odmietam.

Dátum zverejnenia analýzy: 08.12.2014 Naspäť Nahlásiť chybu


Štatistický úrad ukazuje, že ŽSK má najmenej zrekonštruovaných ciest...

Demagog.SK nezistil počet zrekonštruovaných ciest v jednotlivých krajoch. Takúto štatistiku podľa informácií Demagog.SK nevedie ani Sprava ciest ŽSK, ani Správa ciest Slovenska . Výrok hodnotíme ako neoveriteľný.

Sprava ciest
Správa ciest Slovenska
pripravuje
Stav ciest


Naplnením bola práve maďarská ústava, kde v článku D sa veľmi jasne hovorí nielenže Maďarsko nesie zodpovednosť za Maďarov žijúcich v zahraničí, doteraz bolo, že cíti zodpovednosť.

Článok D maďarského základného zákona vraví: "Maďarsko sledujúc myšlienku jednotného maďarského národa nesie zodpovednosť za osud zahraničných Maďarov, napomáha udržaniu a rozvoju ich spoločenstiev, podporuje ich úsilie smerujúce k udržaniu ich maďarskosti, podporuje spoluprácu medzi sebou a s Maďarskom." ("Magyarország az egységes magyar nemzet eszméjétől vezérelve felelősséget visel a határain kívül élő magyarok sorsáért, elősegíti közösségeik fennmaradását és fejlődését, támogatja magyarságuk megőrzésére irányuló törekvéseiket, előmozdítja együttműködésüket egymással és Magyarországgal.") V pôvodnom znení maďarskej ústavy (disponujeme len anglickým prekladom ) je v článku 6 ods. 3 uvedené: Maďarská republika nesie pocit zodpovednosti za to, čo sa deje Maďarom žijúcim mimo jej hraníc a presadzuje posilňovanie ich vzťahov s Maďarskom. (The Republic of Hungary bears a sense of responsibility for what happens to Hungarians living outside of its borders and promotes the fostering of their relations with Hungary.) V novej ústave tak dochádza v tomto článku ku zmene z "nesie pocit zodpovednosti" na "nesie zodpovednosť", avšak nie na "cíti zodpovednosť" ako tvrdí M. Maďarič.

anglickým prekladom


Problém ale spočíva v tom, a inštitútu takisto, tam zdôrazňujte, musíte čítať odstavce celé, že štruktúra rastu HDP je ťahaná predovšetkým exportom. No a export, bohužiaľ, my sa samozrejme musíme sa tešiť z toho rastu ako takého, ale ta štruktúra je poznačená pomalou domácou spotrebou, ktorá je bohužiaľ postihnutá aj opatreniami konsolidačnými z minulého aj tohto obdobia.

P. Kažimír sa odvoláva na poslednú analýzu z 15. júna 2012, ktorá potvrdila prognózu rastu reálneho HDP na úrovni 2,5%. V analýze sa skutočne uvádza, že hlavnou zložkou zlepšenia rastu HDP je zahraničný dopyt. IPF v analýze ďalej uvádza, že aj napriek vyššiemu rastu HDP budú mzdy rásť pomalšie ako sa ešte vo februári 2012 očakávalo. Taktiež vyšší ekonomický rast zásadne nezvýši spotrebu domácností a podľa IFP bude v roku 2012 spotreba domácností stagnovať. Je tiež pravda, že spomalenie ekonomického rastu v roku 2012 je spôsobené nielen opatreniami vlády R. Fica, ale aj konsolidačnými opatreniami minulej vlády. Výrok P. Kažimíra hodnotíme ako pravdivý. Analýza IFP (s.2): "Hlavnými faktormi zlepšenia očakávanej ekonomickej aktivity v SR sú pokračujúci rast HDP na začiatku roka a mierne zlepšenie výhľadu zahraničného dopytu najmä v súvislosti s aktuálnou prognózou Nemecka. V aktuálnom štvrťroku slovenská ekonomika zatiaľ svoju výkonnosť nespomaľuje a rastu napomáha hlavne čistý export. Spotreba domácností aj vývoj na trhu práce bude celý rok 2012 stagnovať." Aj napriek zvýšenému hospodárskemu rastu, ťahaným predovšetkým zahraničným dopytom, bude spotreba domácností stagnovať. IFP taktiež uvádza, že opatrenia vlády smerované na vyššie príjmové skupiny ovplyvnia ich spotrebné výdavky. Dátum zverejnenia analýzy: 18.06.2012 Naspäť Nahlásiť chybu

IFP


Vplyv vládnych úsporných opatrení na infláciu celoročnú infláciu je 0,9 %, keď predpokladáme teraz po aktualizovanej prognóze, že celoročná inflácia ako ju prognózuje Národná banka Slovenska bude 4,1 %, tak je evidentné, že je to menej ako štvrtina, že ten vplyv najdôležitejší, ktorý tam je je vývoj svetových cien ropy a potravín ...

Strednodobá predikcia NBS predpokladá 4,1%-nú mieru inflácie pre rok 2011. Vplyv vládnych úsporných opatrení na infláciu vo výške 0,9 % je zahrnutý v Programe stability Slovenskej republiky na roky 2011 až 2014 , ktorý zverejnilo Ministerstvo financií SR v apríli tohto roku.

Strednodobá predikcia NBS


Pán Danko predal svoju budovu Slovenskej pošte, v ktorej bol nominant SNS, predal ju za 8 miliónov korún.

Okrem blogu Anny Belousovovej, ktorá obvinila nominanta SNS vo vedení pošty, ktorý mal zabezpečiť odkúpenie budovy v Revúcej od Ondreja Danka (otec Andreja Danka, SNS), sa nepodarilo tímu Demagog.SK zistiť žiadnu inú relevantnú informáciu, ktorá by potvrdzovala pravdivosť informácie od A. Belousovovej.

blogu


A ten tlak je užitočný, pretože nie je možné, aby krajina jednostranne pri porušení všetkých pravidiel medzinárodného práva, najmä pri porušení základnej zmluvy medzi Slovenskom a Maďarskom, prijala zákon, ktorý zasahuje do vnútorných záležitostí Slovenskej republiky.

Nie je pravda, že prijatie dvojitého občianstva je v nesúlade „so všetkými pravidlami medzinárodného práva“, to totiž túto problematiku nijak špecificky neupravuje- teda nie je zakázané nejakou univerzálnou zmluvou alebo obyčajou. Zmienku o občianstve, či zákaze krokov, ktoré chce Maďarsko podniknúť sa nám nepodarilo nájsť v základnej zmluve medzi Maďarskom a Slovenskom (pdf), aj keď vo všeobecnosti určite platí, že štáty nemôžu zasahovať do vnútorných záležitostí iných štátov. (Doplnenie 31.5.2010: ako nám napísal čitateľ v diskusii , Maďarsko sa pod Dohovor podpísalo. Za chybu sa ospravedlňujeme, na našom hodnotení to ale nič nemení, keďže tento zákon podľa nás nemusí byť s Dohovorom v rozpore, pričom stále kategorické vyhlásenie, že sú porušené "všetky pravidlá" neplatí. Ak má niekto iný názor, uvítame ho v diskusii.)

zmluve diskusii


V 1965 došlo k zaplaveniu, obrovskému zaplaveniu celého Žitného ostrova

Výrok Roberta Kaliňáka hodnotíme ako pravdivý. Dňa 15. júna 1965 sa totiž medzi obcami Patince a Radvaň pretrhla dunajská hrádza, čo následne viedlo k zaplaveniu Žitného ostrova. Diera v hrádzi zapríčinila, že každú sekundu sa z hrádze valilo na Žitný ostrov cca 1000 metrov kubických vody. Povodeň spôsobila veľké problémy, pričom až 53 700 ľudí muselo byť evakuovaných, 3910 domov bolo úplne zničených a až 6180 bolo poškodených. Dátum zverejnenia analýzy: 10.06.2013 Naspäť Nahlásiť chybu

pretrhla spôsobila


...vláda Róberta Fica bola vládou konfrontácie, bola vládou konfrontácie vnútornej medzi občanmi, bola vládou konfrontácie medzinárodnej. Proste svojou príchyľnosťou, čo ja viem, k takým typom ako bol Lukašenko alebo, ja neviem, podobným.

Ak by sme ako meradlo brali napr. gratuláciu J. Slotu bieloruskému prezidentovi A. Lukašenkovi k opätovnému znovuzvoleniu, tak môžeme povedať, že P. Zajac má pravdu. Tiež je známa aj Ficova návšteva Bieloruska v roku 2003. Okrem toho R. Fico navštívil v roku 2007 aj líbyjského vodcu Muammara Kaddáfího . Expremiér sa tiež v roku 2008 zúčastnil na akcii kubánskej ambasády pri príležitosti 49. výročia komunistickej revolúcie – príchodu Fidela Castra do Havany. Pričom spoločným znamením týchto krajín sú pochybné a často nedemokratické praktiky ich politických lídrov.

gratuláciu J. Slotu
Ficova návšteva Bieloruska
líbyjského vodcu Muammara Kaddáfího
na akcii kubánskej ambasády


... keď sa nám napríklad podarilo zvládnuť slovenské predsedníctvo excelentne, tak to museli byť zahraniční politici, ktorí nás pochválili...

Robert Fico už viackrát v minulosti hovoril o úspešnosti slovenského predsedníctva v Rade EÚ pre rok 2016. Podla Fica sa zahranicní politici k slovenskému predsedníctvu vyjadrovali pozitívne, zatial co slovenskí politici ho kritizovali. Pre nedostatok dostupných hodnotení slovenského predsedníctva zo strany zahranicných a pre rôzne názory domácich politikov, hodnotíme výrok ako neoveritelný.

úspešnosti vyhlásila zdôraznil Klus Remišová Paška Dzurinda Sme


To, čo ďalej chýba v zákonníku práce, je zrovnoprávnenie ochrany vôči zamestnancom na základe tých štandardných pracovných zmlúv a ostatných typov zamestnania. Kým v Spolkovej republike Nemecko na rôzne typy zmlúv pracuje až 48% pracovníkov, u nás sú to 4%. Takže ta pružnosť, otvorenosť novým formám nie je dostatočne zakotvena v zákonníku práce.

V Nemecku pracuje na rôzne typy zmlúv (okrem štandardného hlavného pracovného pomeru na plný úväzok) 42% pracovníkov. Podobný údaj pre Slovensko sme nenašli.

Nemecku


Z tohto ohľadu novelou Ústavy pribudlo množstvo nových úloh popri tých, ktoré už sú existujúce. Okrem iného, musia prijať zásady etiky pre sudcov, musia riešiť otázku spoľahlivosti a previerky spoľahlivosti sudcov.

Borec hovorí o poslednej novele Ústavy Slovenskej republiky s účinnosťou od 1. septembra 2014. Táto novela priniesla niekoľko nových úloh pre Súdnu radu. Medzi nimi aj riešenie otázky spoľahlivosti a previerok sudcov či prijatie zásad etiky. Výrok hodnotíme ako pravdivý.

Návrh


Hovoríme o zákone o rokovacom poriadku z roku 96, čiže prakticky o pätnásť ročnej tradícii a len kvôli tomu, že momentálne má táto vláda problém predsa nebudeme, nebudeme robiť takéto zásahy do, do takýchto zákonov, ktoré majú prinášať stabilitu.

Zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

č. 350/1996 Z. z.


V piatok ste schválili najvyššiu možnú daň (daň z príjmu PO, pozn.) v celom regióne.

P. Frešo hovorí pravdu iba ak za región považujeme krajiny V4. Rakúsko má daň z príjmu PO vyššiu. Podľa agentúry SITA - 28. septembra ministri vlády Roberta Fica odsúhlasili novelu zákona o dani z príjmov, na základe ktorej sa s účinnosťou od začiatku budúceho roka zavedú viaceré zmeny v daňovej oblasti. " Rezort financií pripravil zrušenie možnosti uplatnenia paušálnych výdavkov pri prenájme nehnuteľností, či zvýšenie sadzby dane z príjmov pre právnické osoby na 23 %. "

SITA
Ivony Ďurinovej

https://demagog.sk/vyrok/v Nemecku priemerne okolo 30%.


...že by teda úrad verejného zdravotníctva, teda vláda a štát mali ľudí kontrolovať nielen na základe lokalizácie a pohybu, ale aj na základe toho, kto s kým telefonuje. To sa odtiaľ (z novely zákona o elektronických komunikáciách, pozn.)  nevyradilo ako nesprávne. (prerušenie moderátorom, pozn.) ...pretože tam ostalo písmeno B, kde sa hovorí, že sa zachováva komunikácia komunikujúcich strán, teda sa zbierajú dáta komunikujúcich strán a už viacerí odborníci vysvetlili, že áno, môže ísť o to, že kto s kým telefonuje...

Novoprijatý zákon umožnil Úradu verejného zdravotníctva pre boj s koronavírusom spracúvavať a uchovávať aj tzv. súvisiace údaje komunikujúcich strán. Tvrdenie Erika Tomáša preto hodnotíme ako pravdivé. 25. marca parlament schválil tzv. lex korona, ktorý o.i. dáva štátu možnosť zbierať od mobilných operátorov údaje o občanoch bez súhlasu súdu. Podľa tohto zákona bude môcť Úrad verejného zdravotníctva spracovať v anonymnej forme údaje o telekomunikácii, aby na základe nich vedel vytvárať štatistické modely vývoja pandémie. Úrad bude môcť zbierať dáta aj neanonymne , a to „na účel identifikácie príjemcov správ, ktorým je potrebné oznámiť osobitné opatrenia (úradu)” - a len v tomto rozsahu. Predpokladá sa, že má ísť o ľudí, ktorí sú pozitívne testovaných na koronavírus a ľudí, ktorí s nimi prišli do kontaktu. Mobilní operátori budú tieto údaje musieť poskytnúť Úradu verejného zdravotníctva na základe „odôvodnenej písomnej žiadosti”. ÚVZ ich môže zbierať, spracovávať a uchovávať do 31. decembra 2020. Medzi takéto dáta patria aj „súvisiace údaje komunikujúcich strán, ktorými sú telefónne číslo, obchodné meno a sídlo právnickej osoby, alebo obchodné meno a miesto podnikania fyzickej osoby – podnikateľa alebo osobné údaje fyzickej osoby, ktorými sú meno, priezvisko, titul a adresa trvalého pobytu...” Odborníci z oblasti práva aj technológií v tejto súvislosti upozorňovali na neprimerané zásahy do súkromia osôb. (Tri dni po skončení relácie - t.j. 13. mája 2020 - Ústavný súd pozastavil účinnosť časti tohto zákona.

schválil dáva bude bude neanonymne Predpokladá budú môže patria práva technológií pozastavil


Pretože do konca apríla máme predložiť konkrétny materiál Európskej komisii, ktorá by mala schváliť. Schvaľovací proces je potom 2-6 mesiacov v závislosti od toho, teda kto príde prvý bude mať rýchlejšie schvaľovaný ten plán (plán obnovy, pozn.).

Podľa zverejnenej časovej osi by mal základný schvaľovací proces Plánu obnovy trvať najviac 3 mesiace - nie šesť. Po nich má členský štát dostať časť peňazí na naštartovanie reforiem. Tvrdenie Petra Kmeca pre túto nepresnosť hodnotíme ako nepravdivé. Plán obnovy pre Európu je stimulačný balík, ktorým Európska komisia prerozdelí 750 miliárd eur medzi členské štáty EÚ zasiahnuté pandémiou. Majú z neho financovať najmä reformy v oblasti životného prostredia, digitalizácie a obnovu ekonomiky po koronakríze. Členské štáty musia poslať Európskej komisii konkrétne plány na schválenie do 30. apríla 2021 . Podľa zverejneného timelinu schváli plán do dvoch mesiacov od predloženia Európska komisia, do ďalšieho mesiaca Rada EÚ. Potom, do dvoch mesiacov od schválenia Európska komisia vyplatí 13 percent z celkovej sumy, aby tým podporila štart reforiem. Neskôr môžu štáty požiadať o preplatenie ďalších súm dvakrát do roka, keď splnia predpokladané míľniky. Do dvoch mesiacov predbežne posúdi ich plán komisia, po konzultácii s expertnou skupinou dostane štát peniaze.

Plán obnovy
do 30. apríla 2021
timelinu
posúdi


...ja som absolvoval za posledných pár dní niekoľko stretnutí s premiérmi na jediný vážny problém, ktorý sa nazýva bezpečnostné riziko.

Predseda vlády Robert Fico absolvoval v piatok 4. septembra 2015 stretnutie s lídrami V4, na ktorom rokovali o utečeneckej kríze a bezpečnostnom riziku. Toto stretnutie však bolo jediné za posledných pár týždňov, kedy sa slovenský premiér stretol s inými premiérmi. Keďže Fico hovorí o niekoľkých stretnutiach, výrok hodnotíme ako zavádzajúci. V posledných dvoch týždňoch mal predseda vlády SR Robert Fico podľa oficiálneho programu stretnutia s premiérmi iba na mimoriadnom summite Visegrádskej štvorky v Prahe, ktorý sa konal 4. septembra 2015. Na stretnutí V4 s českým premiérom Bohuslavom Sobotkom, maďarským premiérom Viktorom Orbánom a poľskou premiérkou Ewou Kopacz rokovali o utečeneckej kríze. Lídri V4 na rokovaní odmietli kvóty pre utečencov navrhli vytvorenie tzv. hotspots. Fico tiež vyjadril obavy z nekontrolovaného prílevu migrantov a rizikom príchodu ľudí spojených s terorizmom. „Spravodajské informácie hovoria, že nekontrolovaný prílev migrantov na územie EÚ so sebou prináša aj riziko prílevu ľudí s veľmi nebezpečnými zámermi, ľudí spojených s rôznymi teroristickými iniciatívami a ak bude pokračovať tento nekontrolovaný prílev, bude sa zvyšovať aj ohrozenie vnútornej bezpečnosti EÚ. Po dnešnom mimoriadnom summite lídrov krajín V4 v Prahe to povedal slovenský predseda vlády Robert Fico s tým, že V4 odmieta povinné kvóty na prerozdelenie migrantov v rámci EÚ a vyslovuje sa za zachovanie schengenského priestoru. "

dvoch summite stretnutí odmietli rizikom


Nová vláda povedala, že tie verejné financie sú ešte v horšom stave, ako čakali po tom prieskume, kedy sa Slovensko ocitlo ako druhá najchudobnejšia krajina Európskej únie a sme pri 30-percentnom zdražovaní potravín.

Súčasný minister financií, Michal Horváth , v rozhovore pre Denník N označil súčasný stav verejných financií za historicky najhorší.

Eurostat označil Slovensko za druhú najchudobnejšiu krajinu Európskej únie na základe prepočtu hrubého domáceho produktu na obyvateľa v parite kúpnej sily. Údaje pochádzajú z roku 2022 a ukazujú, že životná úroveň Slovákov dosahuje 67 % priemeru Európskej únie, po Bulharsku s 59 %.

Za pravdivé možno označiť aj 30-percentné zdražovanie potravín, keďže spotrebiteľské ceny potravín vzrástli v prvom štvrťroku 2023 o viac ako 25 %. V marci 2023 dosiahol rast spotrebiteľských cien potravín úroveň 29,1 %.

Horváth

Eurostat


Aj v opozícii sme dávali viaceré návrhy, aj pozmeňovacie návrhy, ktoré mali smerovať aj k transparentnejšiemu nakladaniu so štátnym majetkom, a žiaľ všetky tieto návrhy boli zamietnuté.

Informáciu o tom, že návrhy opozície počas minulej vlády končili v koši potvrdzuje na svojom blogu tiež Ondrej Dostál . Uvádza však tiež prípad, kedy tomu bolo opačne:

Ondrej Dostál
novele
návrhom


...britské laboratórium, ktoré vyšetrovalo hneď na začiatku túto vzorku, skonštatovalo, že nedokáže potvrdiť, že by ten konkrétny, tá konkrétna chemikália, ktorá bola u Skripaľových nájdená, bola z Ruska.

Výrok odkazuje na chemický útok na ruského agenta Sergeja Skripaľa a jeho dcéru Juliju, ktorý sa odohral 4. marca 2018 v Salisbury. Washington Post uviedol 3. apríla 2018, že britské laboratórium Perton Down identifikovalo chemickú látku známu ako Novičok. Vedúci laboratória Gary Aitkenhead sa vyjadril, že úlohou laboratória je "to provide the scientific evidence that identifies what the particular nerve agent is ... but it’s not our job to say where that was actually manufactured”. Taktiež dodal, že na výrobu takej vysoko toxickej látky má kapacitu pravdepodobne len štátny aktér. 5. apríla 2018 priniesli média správu o tom, že britské tajné služby údajne identifikovali ruské laboratórium, v ktorom bol jed novičok vyrobený. Nakoľko však samotné laboratórium nebolo schopné potvrdiť, či novičok pochádzal z Ruska, výrok hodnotíme ako pravdivý.

uviedol média


Toto som nehovoril, že aby bol oddelený. Naopak, ja som povedal, že tú funkciu (policajného prezidenta, pozn.) je treba, to tak vyhrotene som to povedal, že treba ju spolitizovať, aby to trochu rezonovalo, tak som použil toto slovo, keď je to veľmi dráždivé slovo. Ale, o čom mne ide a to som hovoril pred voľbami rovnako ako teraz. Minister vnútra má byť zodpovedný za výkon polície.

Strana SaS v predvolebnom programe všeobecne hovorí, že chce odpolitizovať riadiace funkcie v polícii. „ Na naplnenie tohto cieľa je potrebná zákonná úprava kreovania všetkých funkcionárov PZ, nie len prezidenta,” tvrdí strana. V programe ohlasuje výberové konania na všetky funkcionárske pozície v policajnom zbore - v príkladoch však menuje len viceprezidentov, nie prezidenta zboru. Tomu sa v programe nevenuje vôbec. Richard Sulík však v jednej z predvolebných debát povedal, že voľba šéfa polície by sa mala spolitizovať a politickú zodpovednosť by zaň mal niesť minister vnútra, aby „bolo jasné, kto za čo nesie zodpovednosť“. Tvrdenie Richarda Sulíka preto hodnotíme ako pravdivé.

ohlasuje mal


Nie je žiadne tajomstvo, že sme pristúpili, napriek tomu, že bola kríza, k zvyšovaniu platov učiteľov.

Ministerstvo školstva na čele s Dušanom Čaplovičom sa po štrajkoch učiteľov v roku 2012 zaviazalo navýšiť prostriedky na zvýšenie tarifných platov pedagogických a nepedagogických zamestnancov škôl o 5%. SITA , 30. januára 2013: "Ide o prvú časť z balíka takmer 18,4 milióna eur určeného na platy týchto zamestnancov škôl. Vláda minulý rok schválila päťpercentné zvýšenie miezd zamestnancov školstva, ktoré si vyžiadalo 68 miliónov eur. " Tarifné platy učiteľov mali podľa SITA a TASR narásť v roku 2014 o 42 eur. Došlo k tomu nariadením vlády SR z 11. decembra 2013. Výrok hodnotíme ako pravdivý. Dátum zverejnenia analýzy: 22.03.2014 Naspäť Nahlásiť chybu

štrajkoch navýšiť SITA narásť nariadením


Ja som sa takto už vyjadril a čo sa týka Smeru, SNS a strany Mariana Kotlebu, tak tam, tam dokonca už náš kongres, čo je najvyšší orgán rozhodol, že s týmito tromi stranami do koalície nepôjdeme.

Delegáti kongresu SaS vylúčili povolebnú spoluprácu so stranou Smer-SD už v roku 2010. Pred parlamentnými voľbami v roku 2016 bol Smer-SD opäť jedinou stranou, s ktorou Sulíkova strana dopredu odmietla spolupracovať. V apríli 2018 Sulík okrem Smeru vylúčil spoluprácu aj s ĽSNS Mariana Kotlebu. V máji 2018 už podľa Sulíka pre SaS nebola prijateľná ani SNS Andreja Danka. Na poslednom kongrese strany 12. júna 2021 Sulík vyhlásil , že kongres SaS už dávnejšie schválil, že strana nepôjde do koalície so Smerom-SD, SNS ani ĽSNS (cca 15:00). V januári aj februári 2021 to samé médiám potvrdil hovorca strany Ondrej Šprlák. Podľa článku VI. stanov SaS je kongres najvyšším orgánom strany. Tvrdenie Richarda Sulíka hodnotíme ako pravdivé.

vylúčili odmietla vylúčil nebola kongrese vyhlásil februári potvrdil je


Máme najvyššiu spotrebu súkromných domácností od roku 2008.

Databáza Slovstat Štatistického úradu SR potvrdzuje, že spotreba domácností od roku 2008 stúpa a v roku 2016 bola zatiaľ najvyššia. Výrok je teda pravdivý. Konečná spotreba súkromných domácností je konečný súčet výdavkov domácností na individuálne statky a služby priamo použité na uspokojenie ich potrieb. Dátum zverejnenia analýzy: 01.05.2017 Naspäť Nahlásiť chybu

Slovstat Konečná


Ja si myslím, že aj keď si pozriete štruktúru výpočtu samotného ministerstva financií, predpokladajú tam určitý optimistickejší scenár, že sa neprenesú všetky ceny, všetky tie zvýšenia daní ani do koncových cien.

Prepočet Ministerstva financií (pdf) počíta s nižším rastom vzhľadom na odznievajúcu krízu (stagnujúci domáci dopyt) a konkurenciu vrátane cezhraničnej. Inštitút finančnej politiky počíta s vplyvom opatrení „ s 80% efektom na ceny “. Navyše, spomínaný prepočet je „ statický a nezahŕňa nárast platov. MF SR predpokladá nárast platov na úrovni 3,7% v prostredí 3,7% inflácie a teda počíta, že cenové nárasty (aj mimo záchranného balíčka, ako sú napr. energie a potraviny) by mali byť pokryté nárastom platov “. Toto tvrdenie potvrdzuje aj Miklošove slová počas relácie, keď výpočty odborov označil ako „ celkový nárast “, o ktorý stúpnu výdavky. „ Ak tvrdia, že celkový nárast bude taký tak majú pravdu, ale z dvoch tretín je tento nárast daný s rastom svetových cien najmä energií a potravín “

Prepočet Ministerstva financií


...máme (TSK, pozn.) z hľadiska financií najzadlženejšie nemocnice...

Zadĺženosť nemocníc sa uvádza podľa záväzkov, ktoré sú po lehote splatnosti. Nemocnice patriace pod Trenčiansku župu sú tri, a sú umiestnené na prvých troch priečkach v kritériách zadĺženosti . Ich dlh dohromady dosahuje viac ako 45 miliónov eur. Na základe týchto údajov hodnotíme výrok ako pravdivý. Najviac zadĺženou nemocnicou, a to v celoslovenskom merítku, je NsP Prievidza so sídlom v Bojniciach. Jej dlh predstavuje takmer 20 miliónov eur, pomer záväzkov po lehote splatnosti k príjmom je 87,9 %. Po nej nasleduje NsP Považská Bystrica s dlhom 18,731 miliónov eur a rebríček uzatvára NsP Myjava s dlhom vo výške 7,596 miliónov eur. Priemerná zadĺženosť nemocnice na Slovensku dosahuje 1,861 milióna eur. Najmenej zadĺžené nemocnice sú napríklad Ľubovnianska nemocnica, Nemocnica Snina, alebo Všeobecná nemocnica Gelnica. Dátum zverejnenia analýzy: 19.10.2017 Naspäť Nahlásiť chybu

kritériách zadĺženosti


V súčasnosti sa v návrhu rozpočtu verejnej správy pre rok 2014 počíta s deficitom rozpočtu na úrovni 2,83 % HDP. Ministerstvo financií má skutočne v pláne toto číslo znížiť na 2,6 % HDP. Podľa Predkladacej správy (s. 2) návrhu rozpočtu "Návrh rozpočtu verejnej správny na roky 2014 až 2016 vychádza z uvedených prognóz a má stanovené cielené schodky rozpočtu verejnej správny v roku 2014 na úrovni 2,83 % HDP , [...]" Podľa denníka Pravda "Po poslednej aktualizácii daňových prognóz však predstavitelia rezortu financií avizovali, že časť z dodatočných príjmov pôjde v budúcom roku aj na znižovanie schodku, ktorý by tak mal dosiahnuť 2,6 % výkonu ekonomiky." Dátum zverejnenia analýzy: 09.12.2013 Naspäť Nahlásiť chybu

správy Pravda


...máme viac ako 3 milióny občanov EÚ, ktorí dnes žijú vo Veľkej Británii.

Podľa Office for National Statistics žije v Spojenom Kráľovstve približne 3,2 milióna občanov krajín Európskej únie. Výrok Martina Klusa hodnotíme ako pravdivý.

Najväčší počet občanov členských krajín pochádza z Poľska, až 883 tisíc. Slováko žije v Spojenom Kráľovstve momentálne približne 63 tisíc.

Office pochádza


V júni 2010, keď sme odovzdávali vládu, tak sme odovzdali vláde jeden PPP projekt, na ktorom sa už pracuje, to hovorím o tom projekte Nitra - Zvolen a dva projekty, z ktorých jeden bol už hotový úplne vrátane peňazí a prípravných prác, druhý, kde prebiehali prípravné práce.

Rozpracovaný projekt je rýchlostná cesta R1 Nitra - Zvolen. O prípravných prácach na zvyšných dvoch projektoch píše denník Pravda na svojom portály. Avšak Vladimíra Kucejová v júni 2010 ďalej uviedla, že obidva projekty (PPP1 a PPP3) "nemajú ešte vyriešené financovanie" a "je teoreticky možné projekty zastaviť." Tvrdenie R. Fica je tak nepravdivé.

Pravda


Schválili sme zákon o vyššom kolektívnom vyjednávaní.

Je pravdou, že novelu zákona o kolektívnom vyjednávaní, ktorá rozširuje záväznosť kolektívnej zmluvy vyššieho stupňa a prináša ich do nových oblastí, nových zamestnávateľov, prijala vláda R. Fica. Výrok hodnotíme ako pravdivý. V marci 2013 bol predložený návrh novely zákona o kolektívnom vyjednávaní č. 2/1991 Zb. Jednou zo zmien, ktoré prinášala táto novela je rozšírenie záväznosti kolektívnych zmlúv vyššieho stupňa na viacerých zamestnávateľov. Návrh na rozšírenie kolektívnych zmlúv vyššieho stupňa môže podať jedna zo zmluvných strán. Novela zákona nemí §4, 5 a zavádza §7 - Rozširovanie záväznosti kolektívnej zmluvy vyššieho stupňa. Táto novela bola schválená 29. októbra 2013. Túto novelu prezident SR, nepodpísal a vetoval. Následne 27. novembra 2013 bolo prezidentovo veto prelomené a novela opätovne schválená. Dátum zverejnenia analýzy: 18.12.2013 Naspäť Nahlásiť chybu

predložený Novela schválená prelomené


Stredoeurópska univerzita sa v svetových rankingoch umiestňuje na prvých priečkach... preto by som ako župan BBSK snažil, aby sme univerzitu premiestnili do našej župy

Aj napriek tomu, že pojem "prvé priečky" je príliš vágny na to, aby sme jednoznačne mohli ohodnotiť pravdivosť tohto výroku, ktorý zaznel v rámci videa na Klusovej Facebook stránke, podľa žiadneho kritéria sa Stredoeurópska univerzita (CEU) v súčasnosti v tabuľkách svetového rozmeru nenachádza na najvyšších miestach. Výrok hodnotíme ako nepravdivý.

videa
rebríčka
13 faktorov
politológia a medzinárodné štúdia
sociológii
filozofii


...poslanec Mizík, člen nášho poslaneckého klubu, žiadne nenávistné statusy alebo čokoľvek nerozširoval, nevytváral. A nakoniec bolo to aj vo vašej reportáži, kde ten znalec aj pred súdom potvrdil, že v počítači ani v telefóne poslanca Mizíka sa nič také nenašlo.

Poslanec NRSR za stranu Ľudová strana Naše Slovensko, Stanislav Mizík čelí obžalobe z extrémizmu, pretože sa mal v januári 2017 podieľať na vyhotovení textového dokumentu s urážlivým obsahom, ktorý zverejnil ako status na sociálnej sieti. V danom statuse zverejnenom na facebookovej stránke Volá Hlas Gemera/ĽSNS, Mizík kritizoval udelenie štátnych vyznamenaní prezidentom Andrejom Kiskom pri príležitosti 24. výročia vzniku SR osobám so židovským pôvodom alebo sa hlásiacim k tomuto vierovyznaniu. Súdny znalec z odboru IT, Roman Fundárek, vypovedal na podnet obhajoby pred Špecializovaným trestným súdom. Podľa jeho vyjadrení mohol na facebook pridať status niekto iný a podpísať ho menom Stanislava Mizíka, avšak na to musel disponovať prihlasovacími údajmi príslušnými k účtu Stanislava Mizíka. Fundárek ďalej dodal : „Celý proces pristupovania a autentifikácie tohto konta je protokolovaný. Je teda možné zistiť, kedy bolo ku kontu pristupované a odkiaľ. Dá sa to vystopovať, ale je to zapísané v konte, a to je prístupné až po prihlásení. Ja som prístup nemal. Prístupové údaje má správca stránky, teda Facebook “ . Tento výrok preto hodnotíme ako zavádzajúci.

obžalobe kritizoval dodal


Vláda veľmi v predstihu oproti iným krajinám, prijala relatívne drastické reštriktívne opatrenia. Ukazuje sa, že vďaka tomu sme pravdepodobne zmiernili nárast tej krivky...

V porovnaní s mnohými inými - aj európskymi - krajinami prijalo Slovensko prísne obmedzenia súvisiace s pandémiou koronavírusu pomerne rýchlo od prvého zisteného nakazeného pacienta. Zároveň platí, že miera obmedzení (napríklad mobility obyvateľstva) súvisí s rýchlosťou šírenia sa vírusu. Tvrdenie Petra Pellegriniho preto hodnotíme ako pravdivé. Na Slovensku bol prvý prípad nového koronavírusu potvrdený 6. marca. Prvé prísnejšie opatrenia v súvislosti s koronavírusom prijala vláda a Ústredný krízový štáb 12. marca. Okrem iného povinnú 14-dňovú karanténu pre navrátilcov zo zahraničia; dočasné kontroly na všetkých hraničných priechodoch s výnimkou Poľska; zatvorenie škôl do 29. marca; stopnutie medzinárodnej aj vnútroštatnych vlakov aj autobusov – zásobovanie tovarom ponechal štáb bez obmedzení. Zavrieť museli aj letiská a voľnočasové zariadenia (bary, diskotéky, aquaparky, fitnesscentra, divadlá, kiná…). Úrady zakázal i aj organizovanie športových či spoločenských podujatí a návštevy v nemocniciach. V obchodnom dome môžu byť cez víkend otvorené iba lekárne, predajne potravín, reštaurácie, stánky s rýchlym občerstvením, drogérie a novinové stánky. V Španielsku bol prvý prípad nového koronavírusu zaznamenaný už 31. januára. Mimoriadne opatrenia začali byť prijímané od 10. marca vo vybraných oblastiach - nie celoplošne. V Nemecku bol prvý prípad nakazeného novým koronavírusom evidovaný 27. januára. Kontroly na hraniciach s niektorými susedmi boli zavedené 15. marca. V tomto čase boli ešte otvorené školy aj škôlky. Belgicko a Holandsko evidovali stovky prípadov, reštriktívne opatrenia však zavádzali postupne. Vo Veľkej Británii bol prvý prípad nákazy potvrdený 31. januára, krajina sa však rozhodla ísť cestou jemných opatrení, ktoré boli až do 23. marca 2020 v porovnaní so Slovenskom minimálne. Spoliehala sa na efekt tzv. vytvorenia kolektívnej imunity. Analýza Inštitútu zdravotníckej politiky ukazuje 3 varianty šírenia nového koronavírusu v závislosti od mobility obyvateľstva. Pri súčasných prísnych reštrikciách je celkový počet nakazených najnižší - so väčšou mobilitou sa zvyšuje.

potvrdený prijala povinnú zatvorenie museli zakázal organizovanie návštevy môžu opatrenia evidovaný zavedené evidovali potvrdený rozhodla vytvorenia ukazuje


Záchytné parkovisko pri Inchebe (...) je nezmyselne spoplatnené 0,5 eur na hodinu. Príklad, v Prahe okolo 20 korún na celý deň.

Záchytné parkovisko v Bratislave pri Inchebe, ktoré otvorili v septembri 2014, je spoplatnené sumou 0,5 eur za hodinu. Poskytuje 3 000 parkovacích miest, je otvorené sedem dní v týždni nonstop a je strážené bezpečnostnou službou.

Záchytné parkovisko
Praha
16


Bžán ktorému túto pán poslanec… Mu chceli vyplatiť 77.000.000 EUR za jeden súdny spor

Advokátska kancelária Radomíra Bžána zastupovala štátny Fond národného majetku - neskôr MH Manažment - v 700 miliónovom spore o Vodnú elektráreň Gabčíkovo. Slovensko ho napokon vyhralo . Ministrom hospodárstva bol v tom čase Peter Žiga zo Smeru. Podľa zmluvy , ktorú podpísal nominant strany, mal Bžán okrem hodinovej a tarifnej odmeny v prípade úspechu nárok aj na podielovú odmenu. Tá sa mohlo vyšplhať až do 11% z vyhratej sumy, teda 77 miliónov eur. Ministerstvo hospodárstva sa po kritike s Bžánom dohodlo na odmene 2,5%, teda 17,6 milióna eur. Vtedajší premiér Robert Fico označil pôvodne zazmluvnenú odmenu za „vysokú” a „nechutnú”. Verejne podporoval rokovania o znížení Bžánovej odmeny. Tvrdenie Veroniky Remišovej hodnotíme ako pravdivé.

zastupovala vyhralo bol zmluvy vyšplhať dohodlo označil podporoval


a nikdy sme neuvažovali, tak ako dnešná koalícia, niektorí členovia koalície, že treba v takomto prípade znížiť kompetencie generálnemu prokurátorovi.

Prenesene sa to tak určite dá povedať, pretože tri koaličné strany podporili Jána Hrivnáka v predchodzom kole a jeho zámerom bolo právomoci generálneho prokurátora obmedziť. Radičová sa v tomto zmysle vyjadrila k Hrivnákovi podľa sme.sk : „Hrivnák bol jednoznačne najsilnejším kandidátom z hľadiska predstavy, ako ďalej s generálnou prokuratúrou".

podporili
podľa sme.sk


Bratislava ma 5 až 7 tisíc reklamných plôch.

Keďže oficiálne evidovanie všetkých reklamných plôch(nielen bilbordy) je problematické a zákon tiež nie je jasný, tak hodnotíme výrok ako neoveriteľný. Napriek tomu magistrát vedie vlastnú evidenciu :

evidenciu zariadení


Pozrite sa. Ja som sa pôvodne ospravedlnil kvôli tomu, že som bol položiť vence baníkom v Handlovej, kde bola najväčšia banícka tragédia v histórii slovenského baníctva. (R Sulík: No kladenie vencov bolo 19.30 večer. Kladenie vencov bolo 19.30 večer.)  To nie je pravda... Ja som ho kládol o 14.30.

Oficiálny program sa nám získať nepodarilo. Dostupný článok na sme.sk , hovorí o pokračovaní o 19:00, ale zároveň tiež o kladení vencov v priebehu celého dňa. Rovnako nevieme potvrdiť, či sa J. Slota na akomkoľvek kladení vencov zúčastnil.

sme.sk


My sme urobili isté zmeny, ktoré sa týkajú napríklad samostatne zárobkovo činných osôb. Vzhľadom na to, že sa zaviedli iné daňové a teda odvodové povinnosti pre živnostníkov, veľmi veľký počet ľudí, cirka 9 000, prešiel z formy živnostníckej na formu jednotlivých obchodných spoločností. To znamená, založili si viacej s.r.o.

Podľa údajov z Registra organizácií ku koncu prvého štvrťroka 2013 na Slovensku aktívne pôsobilo 377 310 samostatne zárobkovo činných osôb čo predstavuje medzikvartálny pokles oproti štvrtému kvartálu roka 2012 o 10 142 živnostníkov.

Takýto vývoj nastal kvôli kvôli zmenám v daňovo-odvodovom systéme a obmedzeniu paušálnych výdavkov. Živnostníci rušia svoje živnosti, avšak neodchádzajú z biznisu, iba sa menia na spoločnosti s ručením obmedzeným. Je to pre nich totiž výhodnejšie - ak živnostník zarába viac ako 1 050 eur mesačne, tak sa mu oplatí vytvoriť si spoločnosť s ručením obmedzeným, pretože ako živnostník by na odvodoch zaplatil viac. Najväčším problémom pre živnostníkov je obmedzenie paušálnych výdavkov. Nové maximum je 420 eur mesačne a to zvyšuje daňové aj odvodové zaťaženie. Prirodzenou reakciou je teda prechod na evidovanie reálnych výdavkov a najvýhodnejším riešením je spoločnosť s ručením obmedzeným. Živnostník si založí s.r.o a zamestná sa v nej za minimálnu mzdu. To znamená, že odvody platí minimálne. Na konci roka si vyplatí zisk. To síce znamená zaplatiť daň z príjmov v s.r.o a zdravotného odvodu z dividend, stále je to však menej ako poplatky pre živnostníkov.

Ľuboš Pajerský zo spoločnosti Altnuo, ktorá sa venuje poradenstvu a zakladaniu obchodných spoločností, sa o trende rušenia živností vyjadril nasledovne : „Záujem o zmenu formy podnikania na prelome rokov, v mesiacoch december 2012 a január 2013, sa zvýšil o 60 percent oproti ostatným mesiacom. Podnikanie prostredníctvom s.r.o. sa totiž vyplatí už od mesačného príjmu 700 eur,“ tvrdí.

I keď Ján Richter presne neuviedol, v ktorom kvartáli malo 9000 živnostníkov prejsť na s.r.o, tieto údaje sa približne zhodujú s vyššie spomenutými štatistikami Štatistického úradu za rok 2012 a 2013.

údajov vývoj nasledovne


Aj v minulosti mal (Peter Paluda pozn.) viaceré postoje, ktoré KDH podporilo, respektíve považovalo za výrazné a pozitívne pre transparentnosť alebo spravodlivosť alebo charakter krajiny, o ktorú usilujeme.

Nenašli sme zmienku o minulých postojoch P. Paludu, ktoré by KDH verejne podporovalo.


...v rokoch 1993 až 2000 som zastupoval Slovensko na Európskom súde pre ľudské práva.

Podľa oficiálneho životopisu zverejnenom na stránke Úradu vlády SR Robert Fico pôsobil ako agent pre Slovenskú republiku na Európskom súde pre ľudské práva v rokoch 1994 až 2000. Slovensko zastupoval celkovo počas 14 prípadov , sedem z nich skončili dohodou a pri siedmich z nich súd konštatoval porušenie niektorého z dohovorov na strane Slovenskej republiky. Na súde pôsobil do 14. apríla 2000, kedy ho nahradil Peter Vršanský ( .pdf , s. 2). Síce podľa dostupných zdrojov premiér pôsobil na súde od roku 1994, nie je vylúčené, že prípravy pre jeho nástup začali už počas roku 1993. Výrok hodnotíme ako pravdivý.

životopisu prípadov .pdf


Pozrite, ja som od začiatku bol podporovateľom toho, aby sme aj vojensky podporovali Ukrajinu a ja sa z toho veľmi teším, pretože tu okrem toho, že podporujeme Ukrajinu v tom, aby sa bránila voči Rusku, zároveň na tom máme príspevok do nášho HDP v nie malom počte.

Samuel Migaľ sa už začiatkom roka 2024 vyjadril, že aj keď by sa rusko-ukrajinská vojna nemala riešiť vojensky, vojenskú pomoc Ukrajine podporuje. Vývoz zbraní a munície tvoril v roku 2024 1,2 miliardy eur, čo zodpovedá 0,9 % celkového HDP Slovenska. Výrok preto hodnotíme ako pravdivý.

Vo februári 2024 Samuel Migaľ v rozhovore pre Aktuality.sk povedal: „Robili sme to (pozn. podporovali Ukrajinu) v minulosti a budeme to robiť aj ďalej, samozrejme, aj dodávanie zbraní. Veď o tom hovoril aj minister obrany Kaliňák, že nie je problém s dodávkou zbraní, ale na komerčnej báze“ ( video , 00:32:05). Zároveň však vyjadril názor, že Ukrajina by sa mala brániť skôr diplomaticky než vojensky ( video , 00:33:40).

Migaľ vo výroku odkazuje na dáta zverejnené Štatistickým úradom SR 11. marca 2025. Podľa údajov slovenské zbrojárske spoločnosti exportovali v roku 2024 do zahraničia zbrane, strelivo, ich časti a príslušenstvo v hodnote 1,2 miliardy eur, čo predstavuje 0,9 % celkového HDP toho roka. V roku 2023 vývoz zbraní a munície tvoril 0,4 % celkového HDP (122,2 miliárd eur), čiže prispel sumou 535,7 milióna eur. Ide teda o viac ako dvojnásobný medziročný nárast.

Pre porovnanie, export zbraní z USA tvoril v roku 2024 1,1 % amerického HDP.

Štatistický úrad neuvádza, kam presne boli slovenské zbrane a munícia exportované. Avšak, od začiatku vojny na Ukrajine nastal v ich vývoze značný nárast . Zatiaľ čo v roku 2021 dosahoval vývoz hodnotu 107,1 milióna eur, v roku 2022 to bolo 385,4 milióna eur. Podľa Kielského inštitútu pre svetovú ekonomiku vyviezlo Slovensko na Ukrajinu od januára 2022 do decembra 2024 vojenskú pomoc v hodnote 691 miliónov eur. Hodnota humanitárnej a finančnej pomoci pritom bola 10 miliónov eur ( xlsx ., Country Summary (€)).

video video hodnote predstavuje tvoril sumou zbraní nárast xlsx


...nemôžete vyradiť natrvalo zákon zo schôdze Národnej rady, môžte ho posunúť, odložiť.

Výrok hodnotíme ako neoveriteľný pretože Rokovací poriadok Národnej rady Slovenskej republiky hovorí o presunutí a aj vyradení návrhu zákona, ale bližšie nešpecifikuje či sa má tento vyradený návrh zákona opätovne zaradiť do programu Národne rady, alebo je potrebné aby bol znova predložený navrhovateľom a prešiel celým legislatívnym konaním ako nový návrh zákona. Zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov uvádza: "Národná rada môže na návrh aspoň troch poslaneckých klubov aj počas schôdze národnej rady hlasovaním bez rozpravy zaradiť nový bod programu schôdze alebo vypustiť schválený bod jej programu" (Zákon č350/1996 Z.z., § 24, ods. 5) "Národná rada môže na návrh poslanca aj počas schôdze národnej rady hlasovaním bez rozpravy presunúť body programu schôdze alebo zlúčiť rozpravu o dvoch alebo o viacerých bodoch jej programu." (Zákon č350/1996 Z.z., § 24, ods. 4) "Národná rada môže zmeniť poradie prerokovania návrhov zákonov v programe svojej schôdze ." (Zákon č350/1996 Z.z., § 72, ods. 3)

Zákon


Strana Most-Híd a táto vládna koalícia preto pristúpila naozaj ku konkrétnemu riešeniu tohto problému a preto je teraz v parlamente návrh zákona, ktorý vlastne zmení v súčasnosti platnú legislatívu v tom smere, že každý občan alebo bývalý občan SR, ktorý takto stratil svoje občianstvo, tak aby sa mu to občianstvo prinavrátilo, resp. aby sa eliminovali takéto represívne opatrenia zo strany štátu.

Momentálne je v NR SR návrh novely zákona č. 40/1993 Z. z. o štátnom občianstve Slovenskej republiky v znení neskorších predpisov a zákona Národnej rady Slovenskej republiky č. 145/1995 Z. z., ktorý postúpil do druhého čítania. Koaličný návrh predložili poslanci Gál (Most-Híd), Kubovič (SDKÚ-DS) a Somogyi (SaS). Ako informuje SITA , "podľa novely zákona o štátnom občianstve Slovenskej republiky, ktorú pripravila vláda Roberta Fica, občan Slovenskej republiky automaticky stráca slovenské občianstvo dňom, ktorým na základe výslovného prejavu vôle, teda napríklad žiadosti či vyhlásení a dobrovoľne nadobudne cudzie štátne občianstvo. Štátne občianstvo Slovenskej republiky možno podľa návrhu novely stratiť len prepustením zo štátneho zväzku Slovenskej republiky na vlastnú žiadosť. Keďže novela bude v prípade schválenia platiť od 1. januára 2011, rieši aj straty občianstva na základe predchádzajúcej novely. Tí, čo ho stratili, by ho teda mali získať naspäť. Zároveň novela eliminuje všetky odseky o strate občianstva a o výnimkách z tohto pravidla, ktoré zaviedla minulá vláda, oslobodzuje od platenia správnych poplatkov občanov, ktorí stratili občianstvo, cudzincov nad 65 rokov, invalidných dôchodcov a ťažko zdravotne postihnutých." Momentálne sa o ďalších zmenách v novele zákona diskutuje medzi Mostom-Híd a KDH, pričom KDH navrhuje, aby dvojité občianstvo nemohli mať ľudia pracujúci v polícií alebo ozbrojených silách.

návrh novely
postúpil
SITA
diskutuje


Je potřeba také přemýšlet o bezpečnosti dodávek elektřiny do Evropy. Česká republika také patří do průmyslového jádra, řekl bych obnoveného průmyslového jádra, protože ten podíl průmyslové výroby na HDP v ČR je také velmi vysoký.

Vyjdeme-li z dat Eurostatu , zjistíme, že Česká republika má oproti evropskému průměru skutečně velmi vysoký podíl průmyslu. V roce 2013 šlo o 31,8 %, průměr EU byl 19,1 a průměr eurozóny 19,3 %. ČR je tak druhá nejvíce industriální země v EU, po Rumunsku.

Pro informace dodejme ještě podíly dalších segmentů ekonomiky:

zemědělství: 2,4 %

stavebnictví: 6 %

distribuční odvětví, doprova, ubytování, gastronomické služby: 19, 2 %

informační a komunikační odvětví: 4,7 %

Finanční a pojišťovací služby: 4,4 %

podnikání v oblasti realit: 7,1 %

profesní, vědecké, technické, administrativní a podpůrné služby: 6,8 %

Veřejná správa, obrana, vzdělávání, zdravotní a sociální péče: 15,3 %

umění, zábavní a rekreační služby: 2,4 %.

Eurostatu informace


Pritom svetová potreba potravín rastie a podľa odhadov bude v roku 2030 až o 50 % vyššia.

Článok na portáli sciencedaily.com informuje o najnovších výskumoch vývoja potreby potravín. Článok cituje štúdiu Davida Tilmana, ktorá tvrdí, že do roku 2050 sa potreba potravín oproti dnešku zdvojnásobí. Článok spomína aj štúdiu FAO, ktorá zase predpokladá 70% nárast.

sciencedaily.com

cituje


Váš minister dal do materiálu návrh na úsporu 1,1 miliardy eur na zlepšení daňového výberu na nasledujúce 4 roky. Vy ste vyjadrili, že ani za 10 rokov s pomocou Scotland Yardu, CIA, FBI toto sa nedá dosiahnuť.

Výrok hodnotíme ako pravdivý, vzhľadom na to, že Ficova vláda v júni 2012 predložila návrh novely zákona o dani z pridanej hodnoty, pomocou ktorej chce získať 1,1 mld. eur na efektívnejšom výbere DPH. Pri rovnakom konsolidačnom návrhu predloženom stranou KDH, R. Fico reagoval, že únik 1,1 mld. eur na DPH sa nepodarí zastaviť ani za 10 rokov. Dňa 1. júna 2012 predložili minister financií P. Kažimír a predseda vlády R. Fico vládny návrh zákona , ktorým sa mení a dopĺňa zákon č. 222/2004 Z. z. o dani z pridanej hodnoty. Ako uvádza dôvodová správa " Novela zákona o DPH predpokladá zavedenie opatrení na zamedzenie podvodných aktivít na DPH s účinnosťou od 1. októbra 2012. Vo všeobecnosti je možné zvýšením miery efektivity výberu DPH na priemernú úroveň EÚ zvýšiť výnos tejto dane približne o 1,6 % HDP, čo je 1,1 mld. eur ." Ako informovala TASR , 6. júna predstavil predseda KDH J. Figeľ návrh konsolidačných opatrení na úsporu štátu vo výške 1,765 mld. eur. Jedným z týchto navrhovaných opatrení KDH (.pdf) bolo aj "Zníženie únikov na DPH na úroveň priemeru EÚ", čím by sa do štátneho rozpočtu dostalo ročne 1,1 mld. eur. Ako ďalej TASR uviedla, R. Fico na tento konsolidačný návrh reagoval vyjadrením " Aj keby sme sem teraz doniesli Scotland Yard, CIA, FBI a neviem koho všetkého na svete, tak ani za desať rokov sa nám nepodarí zastaviť únik 1,1 miliardy eur na DPH ".

vládny návrh zákona
TASR
navrhovaných opatrení
TASR


Veď (zmenou trestných sadzieb, pozn.) prispôsobujeme svoju legislatívu legislatíve Európskej únii, s tým sme sa zaviazali.

Slovenská republika sa pred svojim vstupom do Európskej únie zaviazala približovať našu národnú legislatívu k legislatíve Európskej únie. Dohoda o pridružení však nehovorí o harmonizovaní trestnej politiky, pretože výška trestných sadzieb patrí do kompetencie jednotlivých členských štátov. Z verejne dostupných informácii ani nevyplýva, že by niektorá európska inštitúcia požadovala, aby Slovensko plošne harmonizovalo trestné sadzby s ostatnými štátmi EÚ. Výrok Rudolfa Huliaka preto hodnotíme ako zavádzajúci.

V dohode o pridružení, ktorá viedla k vstupu Slovenska do EÚ, sa Slovenská republika zaviazala k zbližovaniu existujúcich a budúcich legislatívnych predpisov s právnymi predpismi Európskych Spoločenstiev (Európskej únie). Dohoda uvádza konkrétne oblasti, ktorých sa zbližovanie bude týkať, napríklad oblasti colného práva, podnikového práva či bankového práva. Zbližovanie trestného práva ale dohoda nespomína (Článok 69 a 70 Európskej dohody o pridružení medzi európskymi spoločenstvami a Slovenskou republikou ).

V článku 83 ZFEÚ sa píše, že Európsky parlament a Rada môžu, v oblastiach obzvlášť závažnej trestnej činnosti s cezhraničným rozmerom, ustanoviť minimálne pravidlá týkajúce sa vymedzenia trestných činov a sankcií. Napríklad pri trestných činov poškodzovania záujmov EÚ vyžaduje dostatočne prísne a odradzujúce tresty. Povinnosť nastavovať účinné, primerané a odradzujúce tresty vyplýva zo Smernice o boji proti podvodom , ktoré poškodzujú finančné záujmy Únie.

Ministerstvo spravodlivosti v júli minulého roka potvrdilo, že Slovensko dokonca čelí konaniu zo strany eurokomisie pre nedostatočnú ochranu finančných záujmov Európskej únie. Problémom sú ale nízke sadzby za trestný čin poškodzovania finančných záujmov Únie.

Bežné trestné sadzby a trestné politiky však patria, vo väčšine prípadov, do výlučnej právomoci členských štátov. To potvrdil aj európsky prokurátor Juraj Novocký. „Je pravdou, že určenie trestných sadzieb patrí v zásade do pôsobnosti národných orgánov,“ uviedol Novocký v rozhovore pre portál Euractiv.

To, že stanovenie výšky trestných sadzieb patrí do právomoci členských štátov, potvrdil aj Ústavný súd vo svojom náleze z roku 2012 ( .pdf , s.15). „Stanovenie systému trestných sankcií, podmienok ich ukladania a výkonu či stanovenie hraníc trestných sadzieb patrí do právomoci štátov, pričom limitujúcimi v tomto smere sú predovšetkým zákaz mučenia a neľudského či ponižujúceho zaobchádzania alebo trestov a požiadavka primeranosti trestu,“ píše sa v náleze Ústavného súdu.

zaviazala

článku 83 ZFEÚ

vyplýva

Smernice o boji proti podvodom

čelí

potvrdil

.pdf


Robert Fico s Robertom Kaliňákom bol obvinený za to, že robil tlačové konferencie na Igora Matoviča ako daňového podvodníka.

Robert Fico a Robrrt Kaliňák boli obvinení z ohrozenia daňového tajomstva, nie za robenie tlačových konferencií. Výrok Richarda Takáča preto hodnotíme ako nepravdivý.

V apríli 2022 v rámci akcie Súmrak obvinili vyšetrovatelia Roberta Fica a Roberta Kaliňáka zo zločinu založenia, zosnovania a podporovania zločineckej skupiny, prečinu zneužívania právomoci verejného činiteľa, ako aj z opakovaného zločinu ohrozenia obchodného, bankového, poštového, telekomunikačného a daňového tajomstva.

Následne v novembri im Generálna prokuratúra zrušila obvinenie cez paragraf 363.

obvinili zrušila


Vláda nastaví nový systém riadenia a financovania regionálneho školstva tým, že (...) jasne definuje kompetencie v oblasti školstva týkajúce sa samosprávy, štátnej správy a priamo riadených inštitúcií rezortu školstva s dôrazom aj na koordináciu s neštátnym školstvom.

O novele zákona č. 597/2003, ktorý sa zaoberá financovaním základných a stredných škôl, sa hovorí už od roku 2013, no uvedená do platnosti zatiaľ ešte nebola a to údajne z dôvodu potreby pre dôkladnejšiu analýzu potenciálneho efektu zmien vo financovaní. Súčasná vláda teda tento prísľub doposiaľ nesplnila. Sľub hodnotíme ako nesplnený. Súčasná vláda, ktorá sa dostala k moci v roku 2012, prisľúbila nový systém riadenia a financovania regionálneho školstva, pričom " medzi hlavné zmeny patrí pozmenenie spôsobu financovania základných škôl, stredných škôl vrátane špeciálnych škôl, a to zohľadňovanie počtu tried a počtu žiakov v triedach pri financovaní týchto škôl ". Posledné správy o príprave tejto novely však pochádzajú z roku 2014: Vo februári sa objavila informácia, že " ministerstvo má pripravenú pracovnú verziu nového zákona (...). K materiálu boli predložené pripomienky, ministerstvo tieto pripomienky analyzuje a vyhodnocuje. Po akceptovaní pripomienok ich zapracuje do nového zákona. Ak sa nezmení termín účinnosti predpisu, tak na medzirezortné pripomienkové konanie bude nový zákon o financovaní predložený v mesiaci máj 2014. Účinnosť zákona sa predpokladá od 1.1.2015. " Nový zákon však v máji 2014 predložený nebol a neskôr v októbri denník Pravda oznámil, že " ohlasovaná reforma školstva sa zatiaľ nekoná. " Problémy nastali z dôvodu chýbajúcich analýz toho, "čo by v praxi táto zmena priniesla (...). Rezort podľa neho (pozn., Petra Pellegriniho) pracuje na prepočtoch, ako financovanie spravodlivo nastaviť tak, aby pri minimálnom počte žiakov v triede dokázala škola zaplatiť celú prevádzku a tam, kde bude v triede viac detí, by škola mala dostať príplatok. " Za jeden z najvážnejších dôvodov , kvôli ktorým nový systém financovania zatiaľ nebol uvedený do platnosti, sa uvádza, že "taká zásadná zmena, ako je financovanie školstva, by tiež mala vychádzať z kompletných analýz, aby sa nestalo, že reforma bude nedostatočná alebo jej bude niečo chýbať. Terajšie financovanie škôl (...) neodráža celkom situáciu v teréne, najmä pokles počtu detí. Pri zvažovaní nového systému by sa zároveň malo myslieť aj na ďalšie nové výzvy, ako napríklad vzdelávanie detí zo zvýhodnených sociálnych skupín." Minister školstva Draxler sa koncom augusta 2015 pre TASR vyjadril, že na základe takzvaných okrúhlych stolov, teda stretnutí s odborníkmi a zainteresovanými v oblasti školstva, pripraví koncepčné dokumenty, ktoré by mohli byť podkladmi pre budúceho ministra školstva. Zákon o financovaní základných škôl, stredných škôl a školských zariadení mal viacero menších obmien v podobe noviel, no nejednalo sa o systémové zmeny. Na základe dostupných informácií o pripravovanej novele školského zákona môžeme zhodnotiť, že vláda na tomto prísľube pracovať začala, no doposiaľ sa jej ho splniť nepodarilo. Dátum zverejnenia analýzy: 19.10.2015 Naspäť Nahlásiť chybu

zmeny februári Pravda dôvodov TASR viacero


Ja by som k tomu chcel dodať, že ten štrukturálny deficit sa predpokladá na tento rok 2023, lebo to bude ten problematický z hľadiska verejných financií na 3,7 %, to hovorí Rada pre rozpočtovú zodpovednosť, a to aj preto, lebo tie veľké trvalé položky, vrátane toho, čo tu pán Matovič asi bude ukazovať, to sa začne premietať do rozpočtu teraz.

Rada pre rozpočtovú zodpovednosť (RRZ) k februáru 2023 predpokladá (.pdf, str.1), že štrukturálny deficit verejnej správy dosiahne 3,5% HDP. Trend naznačuje, že deficit by sa mal každým rokom zvyšovať, v roku 2026 by mal dosiahnuť 4,5% HDP. Výrok hodnotíme ako pravdivý.

Štrukturálny deficit predstavuje deficit očistený od výdavkov a vplyvov, ktoré sú jednorázové alebo dočasné. V roku 2021 bol na úrovni 1,1% HDP, v roku 2022 bola jeho hodnota 1,2%.

RRZ upozorňuje , že výsledok štrukturálneho deficitu za rok 2022 je čiastočne spôsobený aj oneskoreným navyšovaním výdavkov vzhľadom na infláciu, ktoré sa premietnu do rokov 2023 a 2024.

predpokladá predstavuje bol upozorňuje


Druhé opatrenie, ak by som mohol, bolo zavedenie takzvanej zamestnaneckej prémie, alebo negatívnej dane práve pre tých nízkopríjmových. To znamená, štát ešte doplácal tým, ktorí platili najnižšie dane. Ešte im raz ročne doplácal istú sumu zo štátneho rozpočtu.

Zamestnanecká prémia bola zavedená v novele zákona o dani z príjmov , platí v pozmenených podobách od roku 2009 až doteraz. Jej cieľom bolo podporiť zamestnancov, ktorých zárobok sa pohybuje tesne nad hranicou minimálnej mzdy, vyplácaním určitej sumy vypočítanej na základe dosiahnutej mzdy. Podmienkou pre získanie bolo "pracovať minimálne 6 mesiacov" a dosiahnuť "zdaniteľný príjem zo závislej činnosti minimálne vo výške 6-násobku minimálnej mzdy" ( hnonline.sk ).

hnonline.sk


Sme pod 40 percentami potravinovej sebestačnosti.

Úroveň potravinovej sebestačnosti záleží od definície a spôsobu výpočtu, preto je ťažké výrok Borisa Kollára objektívne zhodnotiť. Najnovšie údaje hovoria skôr o tom, že sme tesne nad hranicou 40 %, pričom od roku 2018 toto číslo postupne stúpa. Uvedené percentá sa pritom týkajú podielu slovenských potravín v obchodoch, na čo pravdepodobne narážal Boris Kollár. Výrok hodnotíme ako nepravdivý.

Potravinová sebestačnosť vyjadruje , či je krajina schopná vyrobiť väčšiu alebo všetky potraviny pre domácu spotrebu sama bez ich dovážania (.pdf str.2). Môže sa však vyčíslovať rôznymi spôsobmi . Napr. ako pomer domácej produkcie s priemernou domácou spotrebou potravín alebo ako saldo zahraničného dovozu a vývozu. Avšak údaje za zahraničný obchod za celý rok 2021 zatiaľ nie sú zverejnené . Nie je teda jasné, o akom čísle presne Boris Kollár hovorí.

Inštitút pre stratégie a analýzy ÚV SR v blogu pre Denník N uviedol, že naša potravinová sebestačnosť v roku 2020 v peňažnom vyjadrení všetkých potravín je 53%, v množstevnom pri základných potravinách je to takmer 75 %. Sebestačnosť sa potom v závislosti od konkrétneho druhu produktov pohybuje od 32 % pri ovocí až po 116 % pri pšenici. Celkovo však uvedené údaje o potravinovej sebestačnosti nehovoria o tom, že by sme boli pod hranicou 40%.

Často sa potravinová sebestačnosť spája aj s pomerom slovenských potravín na pultoch obchodov. Tento pomer sa dlhodobo udržoval tesne okolo 40 %, na čo mohol narážať aj Boris Kollár. V roku 2021 dosiahol podiel slovenských výrobkoch v obchodoch hodnotu 41,4 % a od roku 2018 sa tento podiel pomaly zvyšuje. Kollár v svojom tvrdení pokračuje s tým, že toto číslo klesá, čo však nie je pravda.

nad vyjadruje spôsobmi zverejnené blogu pomer dosiahol pomaly


Pán Krylov, o ktorom hovoríme, ktorý bol už vtedy zavretý za niečo iné, zrazu v ´94 roku v novembri začal si pamätať niečo také, že pán Kováč mladší, že bol spolupáchateľom. To je zaujímavé, že mesiac predtým tam bola naša pracovníčka priamo v Mníchove, to neviem dokázať, ale bola priamo v Mníchove, pani Nagyová. Samozrejme, ona nebola vo väznici, ale tam chodili, myslím, že matka a ešte niekto iný za pánom Krylovom

Peter Krylov bol podľa denníka SME naozaj vo väzbe pred rokom 1994 aj za iné trestné činy. V roku 1994 poskytol pre STV rozhovor ohľadom kauzy Technopol a úlohu Michala Kováča ml. v nej, na ktorého základe bol na neho v Nemecku vydaný zatykač. V októbri 1994 pritom do Mníchova, kde Krylov sedel vo väzení pricestovala Anna Nagyová, riaditeľka kancelárie úradu vlády. Ona sama, ale akékoľvek stretnutia týkajúce sa Krylova popiera. Výrok hodnotíme ako pravdivý. Podľa SME sa Krylov rozhodol vypovedať proti Kováčovi až v októbri 1994. V tej dobe sa nachádzal vo väzení, aj keď zaistený bol už v roku 1992. 22.decembra 1993 mu bol vymeraný trest vo výške 5 rokov a 8 mesiacov za " podvod spojený s falšovaním úradných listín v skutkovej jednote s deliktmi v oblasti zbraní ". Pod týmto označením trestného činu sa okrem kauzy Technopol skrývajú podvody s maslom a neoprávnené držanie zbraní (samopal Scorpion, poloautomatická samonabíjacia pištoľ CZ, revolver Double action, opakovacia guľovnica Mannlicher-Schönauer, poloautomatická samonabíjacia pištoľ Ceska, väčšie množstvo streliva atď.), ktoré mu z Československa ilegálne dovážal jeho bratranec Branislav Chilo-Pták, známy aj z kauzy zavlečenia Michala Kováča ml. Anna Nagyová bola, ako už je zmienené vyššie, v 90.rokoch riaditeľkou kancelárie úradu vlády a jednou z ôsob najbližších Vladimírovi Mečiarovi. Už v roku 1996 sa objavili správy, ktoré výpoveď Petra Krylova spájali s návštevou Nagyovej v Mníchove, ktorú spomína aj Béla Bugár. Návšteva sa podľa denníka SME mala odohrať na začiatku októbra 1995. Anna Nagyová túto návštevu popiera. Aj Béla Bugár však v tejto časti tvrdí, že zasahovanie Nagyovej nevie dokázať. O zapojení "matky", ktorú spomína Bugár sa nám nepodarilo nájsť nijaké informácie. Následne v novembri 1994 poskytol Krylov rozhovor pre STV, v ktorom popísal, ako za ním do jeho firmy v Mníchove prišli Marián Kočner, Michal Kováč ml. a Martin Syč-Milý a pri návštevi predstavili podľa jeho slov: " už viac-menej hotový plán tzv. obchodu s Technopolom." Schéma podvodu podľa rozprávania Krylova, spočívala v tom, že Technopol dostal ponuku na obchod s textíliami vo výške 2.3 milióna USD. Napriek tomu, že Technopol otvoril v banke na vyplatenie týchto peňazí za ponúkaný tovar akreditív bez poistného certifikátu, zodpovedný pracovník z Technopolu vydal Československej obchodnej banke (ktorá na tento nedostatok upozoňovala) príkaz na zaplatenie. Pointa podvodnej operácie spočíva v tom, že po uhradení požadovanej sumy Technopol nedostal tovar, za ktorý zaplatil. Spomínanú ponuku Technopolu navrhla firma Introcomerce. Neskôr vysvitlo, že je falošná. Krylov k zapojeniu Kováča ml. ďalej tvrdil: " ...mal som veľké pochybnosti vzhľadom na to, že niečo takého nemôže zostať bez následkov. Nuž páni ma hneď vzápätí ubezpečili, aby som si nerobil žiadne starosti vzhľadom na veľmi dobré kontakty pána Kováča a vzhľadom na veľmi dobré kontakty všetkých troch k Technopolu. " Redakcia denníka SME má k dispozícii kópiu notársky overeného vyhlásenia holandského občana Rudolfa van der Werffa, ktoré majú od 12. 1. 1996 k dispozícii nemeckí aj slovenskí vyšetrovatelia. Van der Werff je človek, ktorý mal podľa Krylova, celý obchod sprostredkovať. Werff si však situáciu, ktorú popisuje Krylov pamätá inak. Podľa svedectva tohto muža Peter Krylov, s ktorým sa spoznal v roku 1990, sa pred ním vyslovil, že okrem svojej práce v Rádiu Slobodná Európa " obchoduje s určitým počtom svojich vojakov ", medzi ktorých okrem iných patrí aj Chilo-Pták, ktorý neskôr tvrdil , že zavlečenie Michala Kováča ml. bolo zinscenované ním samotným a jeho obchodnými partnermi. Z Werffovho vyhlásenia sa dozvedáme, že firmu Introcomerce, ktorá dala Technopolu ponuku na nákup textílií, založil pre Krylova istý pán Kelderman a jej vlastníkom bol sám Krylov. Van der Werff podáva trochu odlišný popis stretnutia Krylova s Kováčom ml.: " V súvislosti s nákupom sušeného mlieka som nocoval v hoteli Daniel (v Mníchove) a bola to obyčajná náhoda, že som stretol na pešej zóne neďaleko hotela Daniel aj pánov Kováča mladšieho, Syča-Milého a Krylova. To, čo povedal pán Krylov, že pri tomto stretnutí bol prítomný aj pán Kočner, to nie je pravda. V jednej pivárni som pánov medzi sebou predstavil. Hovorili sme o obchodoch, hlavne o sušenom mlieku, masle a spomínali sme na staré časy. Nikdy sme nehovorili o plánoch podvodu voči firme Technopol. Firmu Technopol som spoznal v súvislosti s transakciou masla a tú som urobil prostredníctvom pána Krylova. (...) Pán Krylov mi oznámil, že má dobré spojenie s firmou Technopol ." Za pozornosť stojí skutočnosť , že pred svojou emigráciou bol Peter Krylov na Slovensku viackrát súdne trestaný. Išlo o rozkrádanie majetku v socialistickom vlastníctve, opilstvo a výtržnosti. Napriek tomu dostal od komunistických orgánov vycestovaciu doložku a mesiac po získaní nemeckého občianstva v roku 1992 mu boli jeho trestné činy v registri trestov vyhladené. V tejto súvislosti sa SME podarilo zistiť, že Peter Krylov pracoval ako emigrant pre rozviedku komunistickej ŠtB v Nemecku. Preto zdroj SME uvádza,že je zo slovenskej strany Krylov vydierateľný. Dátum zverejnenia analýzy: 08.03.2017 Naspäť Nahlásiť chybu

podľa Nagyová objavili SME tvrdil skutočnosť


Kto pomohol Maďarsku, kto pomohol Lotyšsku, keď teraz pred rokom a pol stáli pred podobnou situáciou, ako stálo Grécko? Nikto.

Rovnako nie je pravdou, že nikto nepomohol Maďarsku a Lotyšsku- ako sme už uviedli, boli to ako MMF, tak Svetová Banka, ako aj EU.


Dajú sa samozrejme urobiť znalecké posudky na tie hlasy, ktoré zaznievajú na zverejnenom zvukovom zázname… Takže znaleckým skúmaním sa dá veľmi ľahko dokázať, či tie hlasy jednak boli zmanipulované, zostrihané alebo sú nahraté a zverejnené tak, ako boli nahraté. A po druhé, komu tie hlasy patria, či naozaj patria pánovi Haščákovi, Ficovi, Malchárkovi, pani Bubeníkovej.

Podľa odborného príspevku Pavla Kyptu z banskobystrickej Univerzity Mateja Bella je v kriminalistike možné urobiť znalecký - fonoskopický - posudok na posúdenie autenticity zvukového záznamu ľudskej reči. Vyhláška 228/2018 Z. z. Ministerstva spravodlivosti hovorí , že úlohou kriminalistickej fonoskopie je „skúmanie hovorených prejavov – obsahu a vlastností (aj technických) zaznamenaného hovoreného prejavu a skúmanie vlastností záznamu, čiže vplyvu podmienok, za ktorých vznikal.” Bývalý vyšetrovateľ kauzy Gorila Lukáš Kyselica v súvislosti so nahrávkou zaistenou u Mariána Kočnera uviedol , že „d al (som) porovnať všetky hlasy, ktoré sa v kontexte daného spisu mohli dopustiť nejakého trestného činu, a všade vyšla najvyššia možná miera zhody s porovnávacím materiálom, ktorý som zabezpečil.” Kyselica nahrávku označil za „ nahrávku podobnú spisu Gorila”. Z jeho slov vyplýva nielen to, že znaleckým dokazovaním je možné potvrdiť či vyvrátiť autenticitu nahrávky, ale aj to, že polícia to urobila. Medzi hlavné osoby, ktoré sa v spise či nahrávke spomínajú alebo v nich priamo vystupujú, patria aj Jirko Malchárek, Jaroslav Haščák, Anna Bubeníková a Robert Fico. Výrok preto hodnotíme ako pravdivý.

príspevku hovorí uviedol označil patria


...nebol som nikdy vyšetrovaný a Vaše trestné oznámenie, ktoré Vy ste podávali, boli zamietnuté. Takže nie som prešetrovaný a nie je to pravda.

Tvrdenie Roberta Kaliňáka, že nikdy nebol v tzv. kauze Bašternák vyšetrovaný, je prinajmenšom sporné, nakoľko predmetný prípad vyšetrovaný bol, no po jeho pridelení inej prokurátorke bol zamietnutý ako nedôvodný. V súčasnosti Robert Kaliňák nie je v tomto prípade vyšetrovaný. Jozef Rajtár v tomto a v iných súvisiacich prípadoch podal niekoľko trestných oznámení, o ich zamietnutí sme však nenašli dostupné informácie. Výrok Roberta Kaliňáka hodnotíme ako neoveriteľný.

o dobrala zverejnil .pdf vyjadril podal zistil článku


Moderátor: "Je tu nejaká výzva z Maďarskej republiky, že bude sa tvoriť nejaká druhá komora maďarského parlamentu, v ktorej by mohli mať možnosť pasívneho práva práve zahraniční Maďari." Zas som čítal, že nebude tá druhá komora.

Správa TASR z dňa 28. marca uvádza: "V maďarskom parlamente v súčasnosti rokujú poslanci o návrhu novej ústavy, ktorá by mala byť prijatá 18. apríla. Premiér Viktor Orbán by mal podľa Berényiho dnes v zákonodarnom zbore oznámiť výsledky rokovaní. "Vyzerá to tak, že sme boli úspešní," podčiarkol Berényi."

TASR TASR


Veď sa kvôli tomu aby bol zvolený kandidát alebo aby nebol zvolený Trnka tak sa menili pravidlá uprostred tej voľby, však dovtedy bola tajná voľba.

Vláda I. Radičovej sa 22. novembra 2010 po mesiaci rokovaní dohodla na svojom kandidátovi na generálneho prokurátora, ktorým bol Jozef Čentéš.

dohodla nebola dohodla uskutočnila zvolený


Rok do zadu ja som sa ospravedlnil vlastne za pád tejto vlády zoči voči voličom a to som nebol ani ministrom vo vláde, ani len poslancom v Národnej rade.

Pavol Frešo sa krátko po obsadení predsedníckeho kresla SKDÚ-DS naozaj ospravedlnil za pád vlády I. Radičovej. SITA , 28, mája 2012: "Chcel by som povedať našim voličom. Veľmi ma mrzí pád Ivety Radičovej. Chcel by som sa za to ospravedlniť a zaručiť sa, že toto vedenie SDKÚ aj v spolupráci so stredopravými stranami nikdy nepripustí, pokiaľ nám ľudia dajú dôveru, aby sme kvôli vlastným šarvátkam a kauzám o ňu prišli,“ povedal Frešo na tlačovej besede." Je pravdou, že počas vlády I. Radičovej nebol P. Frešo poslancom NR SR ani členom vlády. Dátum zverejnenia analýzy: 15.04.2013 Naspäť Nahlásiť chybu

SITA poslancom


Ideme do Bruselu s týmto rozpočtom prvýkrát v histórii našej krajiny.

Kažimír hovorí o novej legislatíve Európskej únie, o ktorej informovala agentúra Reuters 26. septembra 2013. Na základe tejto legislatívy, je každý členský štát eurozóny povinný predložiť svoj rozpočet Európskej komisii na pripomienkovanie. O tom, že Slovensko musí poslať prvýkrát návrh rozpočtu do Bruselu, informoval aj denník SME . Výrok hodnotíme ako pravdivý. Cieľom novej legislatívy je snaha Európskej komisie zistiť, či je navrhovaný rozpočet v súlade s ekonomickými možnosťami daného štátu pred tým, ako sa návrh dostane do parlamentu na schválenie. Takýmto spôsobom by sa malo v budúcnosti vyhnúť vysokými štátnym deficitom a následným finančným krízam. Európska komisia má právo poslať rozpočet v prípade nezrovnalostí späť členskému štátu. Ten môže pripomienky akceptovať, no nemusí. Takýto štát však môže čeliť sankciám. Agentúra TASR 9. októbra 2013 informovala o povinnosti Slovenska odovzdať svoj návrh rozpočtu do 15. októbra 2013. Dátum zverejnenia analýzy: 14.10.2013 Naspäť Nahlásiť chybu

Reuters SME TASR


Ale na Slovensku 90% ľudí zamestnávajú firmy, ktoré sú malé. Do 30 zamestnancov.

Podobný výrok sme overovali už v minulosti ( V politike , 12. novembra 2012; O5M12 , 7. októbra 2012) Vychádzame z doposiaľ najaktuálnejšej Správy o stave malého a stredného podnikania v Slovenskej republike v roku 2011 (.pdf, s.56) z júna 2012, ktorú publikuje Agentúra pre rozvoj malého a stredného podnikania (NADSME). Podľa tento správy boli v roku 2011 mikro podniky a malé podniky v roku 2011 tvorili 56,7 % podiel na zamestnanosti v podnikovej ekonomike a 21,3 % podiel na celkovej zamestnanosti v hospodárstve SR. Rozdelenie podnikov: Mikro podniky - 0-9 zamestnancov, Malé podniky -10-49 zamestnancov , Stredné podniky - 50-249 zamestnancov, Veľké podniky -250-viac zamestnancov. Číslo uvedené J. Brockom by nesedelo ani v prípade, ak by sme k mikro podnikom a malým podnikom započítali aj stredné podniky. Ako sa uvádza v správe NADSME (s. 57) Mikro podniky tvorili 39,6 %, malé podniky 17,1 % a stredné podniky 15,6 % podiel na zamestnanosti v podnikovej ekonomike. Spolu mikro, malé a stredné podniky tvorili 72,2% podiel na zamestnanosti v podnikovej ekonomike a 59,6 % podiel na celkovej zamestnanosti v hospodárstve SR. Ak vychádzame z údajov Štatistického úradu SR bol v roku 2011 (najnovšie kompletné dáta, za rok 2012 chýbajú údaje pre malé podniky) počet osôb zamestnaných v mikro a malých podnikoch (tzn. do 50 zamestnancov) 508 496 , čo oproti celkovému počtu zamestnancov v SR 2 192 549 predstavuje 23,19% . podniky počet zamestnancov (0-9 zamestnancov) 154 030 (10-19 zamestnancov) 154 025 (20-49 zamestnancov) 200 441 (50-249 zamestnancov) 391 945 (250-499 zamestnancov) 140 185 (500-999 zamestnancov) 138 379 (1000- a viac zamestnancov) 363 545 Živnostníci 650 000 Spolu 2 192 549 Dátum zverejnenia analýzy: 27.05.2013 Naspäť Nahlásiť chybu

V politike
O5M12
Správy
Štatistického úradu SR


Je dôležité povedať, že Smer prvýkrát v histórii ponúkol sociálnym partnerom spoluprácu na príprave programového vyhlásenia vlády a že títo sociálni partneri ho neatakujú tento program.

Viacero slovenských médií uvádza, že na vytváraní programového vyhlásenia terajšej vlády R. Fica sa podieľali i sociálni partneri. ( Pravda , Nové správy ) Minimálne od volieb v roku 2002 sa nám nepodarilo nájsť žiadne informácie o tom, že by sa na príprave vládneho programu podieľali aj sociálni partneri. Pravdivosť výroku teda nevieme posúdiť.

Pravda
Nové správy


Je to zriadenie štátnej tlačiarne cennín.... Dnes sa tlačia pokiaľ viem v 4-5 súkromných tlačiarniach (oficiálne kolky na destiláty pozn.)...

Kolky tlačia 4 súkromné tlačiarne. Výrok je pravdivý.

Licenciu na tlačenie cenín majú podľa Finančnej správy dve slovenské spoločnosti: PROMPt, a.s. a KASICO, a.s. obidve sídliace v Bratislave. V zahraničí sú to tak isto dve tlačiarne: spoločnosť OPTYS v Českej republike a SIA Baltijjas Banknote v Lotyšsku. Lotyšská spoločnosť zatiaľ žiadne kolky nedodala.


My sme hneď v roku 2006, ako sme nastúpili do vlády, začali spochybňovať platnosť tejto zmluvy o prenájme vodnej elektrárne na 30 rokov a podali sme niekoľko návrhov na súd vrátane Úradu pre verejné obstarávanie. Doteraz súdy o tejto veci nerozhodli a my musíme pristupovať k tejto zmluve ako k platnej, pretože tá zmluva je stále platná a súdy nepovedali nejaký iný výrok o tomto nájme.

Smer od svojho nástupu v roku 2006 kritizoval rozhodnutie prenajať Vodnú elektráreň Gabčíkovo, o čom pojednáva napríklad táto správa SITA . V súvislosti so zmluvou boli viaceré súdne pojednávania. Po neúspešnej snahe o vyriešenie situácie súdnou cestou vláda vypovedala zmluvu. Výrok hodnotíme ako pravdivý.

SITA vylúčenie zamietnutá odôvodňuje vypovedal


V Českej republike núdzový stav nebol predĺžený.

Snemovňa Parlamentu Českej republiky vo štvrtok 11. februára neschválila opätovné predĺženie núdzového stavu. Jeho platnosť tak skončila v nedeľu. Menšinovej koalícii Andreja Babiša sa nepodarilo získať dostatok poslaneckých hlasov. Vláda následne rokovala so županmi krajov, ktorí podľa krízového zákona môžu o núdzový stav vládu požiadať. Na tomto základe vláda nakoniec núdzový stav predsa len vyhlásila, a to v nedeľu 14. februára. Stalo sa to však až po odvysielaní relácie, v ktorej Robert Fico argumentoval. Jeho tvrdenie preto hodnotíme ako pravdivé.

neschválila rokovala Stalo


V tom prvom kole je realita taká, že zatiaľ čo v prvom kole v roku 2009 sme mali 42 tisíc hlasov, tak teraz som 57 tisíc hlasov.

V skutočnosti by Frešo úplne správne mal uvádzať čísla (po zaokrúhlení) 43 tisíc získaných hlasov v 1. kole volieb do VÚC v roku 2009 a 58 tisíc hlasov získaných v 1. kole volieb do VÚC 2013. Frešo chcel demonštrovať rozdiel 15 tisíc hlasov. Tento údaj je pravdivý. Uvádzame výsledky (počty hlasov), ktoré kandidáti na post predsedu BSK dosiahli od roku 2001: 1.kolo 2.kolo 2001 65 901 (Roman) nebolo 2005 30 471 (Bajan) 37 623 (Bajan) 2009 42 794 (Frešo) 66 163 (Frešo) 2013 57 777 (Frešo) 74 132 (Frešo) Dátum zverejnenia analýzy: 25.11.2013 Naspäť Nahlásiť chybu


V parlamente, kde mali poslanci vládnej koalície zahlasovať za memorandum, ako bolo podpísané premiérkou a ministrom Uhliarikom, sa predstavitelia najväčších vládnych strán, KDH, SDKÚ aj KDH, ktoré dokonca má vlastného ministra Uhliarika, aj SaS postavili proti tomuto memorandu a odmietli splniť základnú požiadavku lekárov, a to bola požiadavka zrušiť transformáciu nemocníc na akciové spoločnosti.

V stredu 14. decembra na poslednej 26. schôdze NR SR v tomto roku bolo schválené memorandum, aj s pozmeňujúcim návrhom R. Rašiho (§102i) zastavovalo aj transformáciu nemocníc.

pozmeňujúcim návrhom
NR SR


Je v paragrafe, v treťom dokonca napísané, že vláda musí, vláda vydáva svoje nariadenia a zákony v štátnom jazyku. No, povedzte mi prosím vás pán redaktor, takú vládu na Slovensku, ktorá by to vydávala v inom jazyku.

§ 3 ods. 3 zák. č. 270/1995 Z. z.: „V štátnom jazyku sa a) vydávajú zákony, nariadenia vlády a ostatné všeobecné záväzné právne predpisy vrátane predpisov orgánov územnej samosprávy, rozhodnutia a iné verejné listiny okrem vysvedčení vydávaných školami, v ktorých sa uskutočňuje výchova a vzdelávanie v jazyku národnostných menšín alebo v cudzom jazyku;“


Stožiar napríklad, za 60 tisíc, ktoré sa ľudia vyskladali, mediálne klamstvo, búchol blesk, Boris Kollár objednal Fun rádio správu, že odtrhlo zástavu.

Pre tvrdenie Andreja Danka nie sú z verejných zdrojov k dispozícii žiadne dôkazy. Žiaden na požiadanie nedodal ani predseda SNS. Pre Demagóg.SK jeho slová poprelo Fun Rádio aj Boris Kollár. Dankovo tvrdenie preto hodnotíme ako nepravdivé. Andrej Danko hovorí o situácii z leta 2019, kedy mal do novo postaveného stožiara pred parlamentom udrieť blesk. Na stožiar sa podľa Kancelárie Národnej rady poskladalo viac ako 100-tisíc ľudí, prispeli takmer 60-tisíc eur. Programový riaditeľ Fun Rádia Marek Mikušek pre Demagóg.SK uviedol, že „ nie je pravdou, že by si Boris Kollár objednal vo Fun rádiu Vami uvedenú správu.” Že taká správa odznela, nevedel vylúčiť ani overiť - archív vysielania vraj majú len za posledných 45 dní. Zdôraznil však, „ Boris Kollár nijakým spôsobom nezasahuje do vysielania Fun rádia ” a je „ akcionárom bez kompetencií štatutára”. „ Môžem čestne a verejne vyhlásiť, že som si nikdy nič také v rádiu neobjednal ani nezadal! (...) Nikdy som nerobil štvavú kampaň proti nikomu! Nikdy som neobjednal kompro proti žiadnemu politickému oponentovi a dávam si na túto moju, z môjho pohľadu, výhodu veľký pozor!” uviedol pre Demagóg.SK Boris Kollár.

mal podľa


Nahradil ma (ako predsedu klubu, pozn.) človek z vášho tímu, volá sa Sven Šovčík

Ivo Nesrovnal bol predsedom klubu SDKÚ, Most-Híd v Bratislave do mája 2012, kedy ho nahradil Sven Šovčík. Svena Šovčíka Milan Kňažko vo voľbách na poslanca mestského zastupiteľstva podporuje . Demagog.SK však nevie s určitosťou povedať, či Sven Šovčík skutočne má niečo spoločné s Kňažkovou kampaňou. Výrok preto hodnotíme ako neoveriteľný.

predsedom podporuje Sven


Sme realokovali prostriedky z iných operačných programov, ktoré sa nedaria naštartovať a máme na ministerstve dneska už dve výzvy, ktoré sú vonku.

Ministerstvo hospodárstva vyhlásilo prostredníctvom Slovenskej informačnej a energetickej agentúry (SIEA) v rámci OP Konkurencieschopnosť a hospodársky rast v roku 2013 dve výzvy: Výzva KaHR-111SP-1201 - Schéma štátnej pomoci na podporu zavádzania inovatívnych a vyspelých technológií v priemysle a službách Uzávierka: 26. apríla 2013 Výzva KaHR-111DM-1301 - Schéma na podporu zavádzania inovatívnych a vyspelých technológií v priemysle a službách (schéma pomoci de minimis) v znení dodatku č. 3 Uzávierka: 10. júna 2013 Obidve výzvy obsahujú podmienku: "Okrem transferu technológií a inovácií sa očakáva i vytváranie nových pracovných miest prostredníctvom podpory podnikania s osobitným dôrazom na mladých nezamestnaných ľudí do 29 rokov. Žiadateľ na seba preberá záväzok vytvoriť počas doby fyzickej realizácie projektu minimálne jedno nové pracovné miesto pre mladého človeka od 15 do 29 rokov, ktorý bol evidovaný ako uchádzač o zamestnanie najmenej 6 mesiacov ." Dátum zverejnenia analýzy: 20.05.2013 Naspäť Nahlásiť chybu

Výzva KaHR-111SP-1201
Výzva KaHR-111DM-1301


Ja som sa pokúšal o viacero vecí. Mal som mnohé iniciatívy aj poslanecké v predchádzajúcom volebnom období a buď teda sa stretávali s proste útrpným mlčaním alebo dokonca s otvorenou kritikou, ale ja to nikomu nevyčítam, ani sa na nič nesťažujem.

Počas vlády Ivety Radičovej podal Procházka spolu 6 poslaneckých návrhov, prvé tri spolu s Pavlom Hrušovským, štvrtý sám a posledné dva s kolegyňou Janou Žitňanskou, ktorá neskôr z KDH vystúpila spolu s Danielom Lipšicom. (Zdroj: NSRS.sk ). Z prvých troch návrhov jeden prešiel, jeden navrhovatelia stiahli a jeden mal byť prerokovaný v II. čítaní, do programu schôdze sa však od októbra 2010 nedostal. Tri novšie poslanecké návrhy, ktoré Procházka podával bez vedenia strany, neprešli I. čítaním. Prvý sa týkal zákona o zodpovednosti za škodu spôsobenú pri výkone verejnej moci a KDH ho podporila. Ku novele školského zákona od Procházku a Žitňanskej zaujala časť strany neutrálny postoj a časť ju podporila. Tretí návrh zákonu o obecnom zriadení KDH nepodporilo a jeho poslanci sa zdržali alebo hlasovali proti. (Zdroj: NSRS.sk ). Proti svojej strane sa Procházka postavil aj pri hlasovaní za opozičný návrh zákona o štátnom občianstve, ktorú Smer-SD predstavil v marci 2011. Podľa portálu Pravda.sk v KDH zazneli obvinenia, že sa Procházka len snaží zviditeľniť a za novelu by nehlasoval, ak by existovala reálna šanca, že prejde. Dátum zverejnenia analýzy: 19.02.2013 Naspäť Nahlásiť chybu

NSRS.sk

Prvý

novele školského zákona

Tretí návrh

NSRS.sk

Pravda.sk


Za túto reakciu (zákon, ktorý novelizuje zákon o občianstve, pozn.) hlasovali aj poslanci Kresťanskodemokratického hnutia. V prvom čítaní.

Za novelu zákona o štátnom občianstve, ktorá bola predložená zatiaľ len do prvého čítania, hlasovali všetci prítomní poslanci KDH.

prítomní poslanci KDH.


Buď príde veľký pravicový hospodár pán Mikloš a povie, no nedá sa nič robiť, musíme ísť zdaňovať bohatých, veľké firmy, banky a ďalšie veci, alebo pán Mikloš povie, nezvládli sme konsolidáciu verejných financií a nedodrží sľub, ktorý dal, že v roku 2012 bude deficit na úrovni 3,8 alebo 3,7 %.

Overujeme "sľub" deficitu v roku 2012 na úrovni 3,8%. Materiál verejných rozpočtov na roky 2011-2013 (pripravovaný Ministerstvom financií SR, pozn.): Schodok rozpočtu verejnej správy vyjadrený v metodike ESA 95 je v roku 2011 rozpočtovaný na úrovni 4,9 % HDP, v roku 2012 vo výške 3,8 % HDP a v roku 2013 na úrovni 2,9 % HDP. (str. 8).


Parlamentný inštitút vypracoval štúdiu, ktorá mapuje tajné a verejné hlasovanie v jurisdikciách Európskej únie a iných demokratických štátoch. Poviem vám výsledky tej štúdie. Vylúčené je tajné hlasovanie o akejkoľvek otázke v írskom parlamente, dánskom parlamente a v Kongrese Spojených štátov. Výlučne o predsedoch a podpredsedoch parlamentu sa hlasuje tajne vo Francúzsku a vo Fínsku, o všetkých iných, vrátane personálnych otázok sa tam hlasuje verejne a úprava veľmi podobná, ak nie totožná s tou, ktorú teraz navrhujeme my a je v Nemecku, v Rusku, v Holandsku, v Portugalsku, vo Švédsku.


Expertízne posudky boli na 900 miliónov na tento tunel (Višňové, pozn.).

Výrok Ľubomíra Vážneho hodnotíme ako pravdivý, a to na základe informácií uvedených v Programe pokračovania prípravy a výstavby diaľníc a rýchlostných ciest na roky 2011 - 2014 a medializovaných údajov. Expertný posudok diaľničného projektu D1 Lietavská Lúčka - Dubná Skala s tunelom Višňové nám nebol k dispozícii, avšak suma 900 mil. eur sa však zhodne uvádza vo viacerých zdrojoch. Časť diaľničnej siete zahŕňajúca tunel Višňové "je podľa Programu pokračovania prípravy a výstavby diaľníc a rýchlostných ciest na roky 2011 - 2014 najnákladnejšia spomedzi všetkých úsekov na plánovanej diaľničnej sieti SR. Spolu s predchádzajúcim úsekom od Lietavskej Lúčky sú stavebné náklady na 13,5 km diaľnice D1 odhadované na cca. 900 miliónov eur " . Náklady vo výške približne 900 mil. eur na tento diaľničný úsek potvrdzujú i ďalšie zdroje. SME : "Štátna expertíza očakávala, že táto časť D1 vyjde aj na 900 miliónov eur . Ponuka vybraného konzorcia ju podliezla takmer o 560 miliónov eur." TASR (Hospodárske noviny): "Odhadovaná expertízna suma bola na úrovni 900 miliónov eur . Ale bude určite podstatne nižšia, pretože rozptyl ponúk je od 330 miliónov eur. Čiže suma bude určite zásadným spôsobom nižšia ako stanovovala expertíza,“ skonštatoval Počiatek."

SME

TASR

Pravda


(...) sľúbili sme zverejňovanie zmluv (...) sme splnili.

V programovom vyhlásení vlády z roku 2010 sa vláda zaväzuje, že bude presadzovať zverejňovanie zmlúv, faktúr a finančných transakcií. V roku 2011 bol prijatý zákon , ktorý toto zverejňovanie zavádza do praxe. Výrok hodnotíme ako pravdivý. Vláda Ivety Radičovej vo svojom programovom vyhlásení z roku 2010 ( .pdf , s.5) uvádza: "Vláda SR bude presadzovať zverejnenie na internete všetkých zmlúv, faktúr a finančných transakcií týkajúcich sa verejných zdrojov ako podmienku ich účinnosti. Vláda SR tiež zverejní také obchodné zmluvy, kde zmluvnou stranou je štát, orgány verejnej správy a obchodné spoločnosti so 100 % podielom štátu, ktoré boli uzatvorené v minulosti." Úrad vlády SR 1. januára 2011 spustil projekt Centrálneho registra zmlúv. Tento projekt bol súčasťou protikorupčných opatrení vlády SR. Centrálny register zmlúv bol zavedený zákonom č. 546/2010 , ktorý zároveň vymedzuje jeho činnosť. Podľa tohto zákona nadobúda zmluva účinnosť deň po zverejnení v CRZ, bez zverejnenia nemôže byť nijaká zmluva účinná: "Ak zákon ustanovuje povinné zverejnenie zmluvy, zmluva je účinná dňom nasledujúcim po dni jej zverejnenia." "Účastníci si môžu dohodnúť, že zmluva nadobúda účinnosť neskôr po jej zverejnení." "Ak sa do troch mesiacov od uzavretia zmluvy alebo od udelenia súhlasu, ak sa na jej platnosť vyžaduje súhlas príslušného orgánu, zmluva nezverejnila, platí, že k uzavretiu zmluvy nedošlo." Dátum zverejnenia analýzy: 26.02.2016 Naspäť Nahlásiť chybu

vyhlásení
zákon
.pdf
protikorupčných
č. 546/2010